Kurs i obuka za kreditnog menadžera\nKurs i obuka za kreditnog menadžera - Audio verzija\nSa apsolutno svim obavezama koje ima osoba zaposlena na radnom mestu kreditni menadžer će svaki polaznik ovog kursa da se upozna i to na najbolji mogući način, budući da ovaj kurs vode stručnjaci koji su stekli praktično iskustvo na ovom radnom mestu. Samim tim je predviđeno i da obuka i kurs za kreditnog menadžera polaznicima ponudi i određena praktična znanja, a napominjemo da se nastava organizuje u savremeno opremljenim učionicama naših poslovnica, tako da svi zainteresovani imaju prilike da tada koriste računarsku opremu vrhunskog kvaliteta.\nCele godine se mogu prijaviti svi koji su zainteresovani za pohađanje i to ili lično ili mejlom ili preko telefona, a valjalo bi da naglase da li žele da prate obuku online ili će se radije opredeliti za klasičan tip nastave, to jest pratiće je u jednoj od naših poslovnica. A budući da je za oba tipa nastave navedeno da se organizuje na tri načina, to jest kroz individualnu, grupnu i poluindividualnu, to od svakog pojedinačnog polaznika očekujemo da navede koja tačno vrsta kursa mu odgovara, a kako bismo mogli da ga precizno informišemo o svemu što se odnosi na način njegovog organizovanja.\nNaime, jedino gde se od zainteresovanih zahteva da budu strpljivi i sačekaju prijavljivanje dovoljnog broja osoba, jeste grupna obuka i kurs za kreditnog menadžera, a na prvom mestu zato što je definisano da u grupi može biti najmanje četvoro polaznika prisutno, dok ih maksimalno može biti osmoro. Samo zato i moramo pričekati da se prijavi najmanje polaznika (četvoro njih), a što znači da mora prvo da bude formirana grupa da bi taj tip nastave počeo. A kada se to bude dogodilo, naša institucija, to jest njeni zaposleni odlučuju o terminima u kojima će polaznici imati obavezu da prate predavanja, to jest definišu i dinamiku, te o svemu tome ubrzo obaveštavaju i polaznike.\nZapravo je izuzetno jednostavan način po kome se individualni, ali i poluindividualni kurs i obuka za kreditnog menadžera organizuje, jer tada polaznici praktično imaju potpuno odrešene ruke s obzirom na to da oni samostalno dogovaraju sa profesorom koji je nadležan, odnosno sa koordinatorom za nastavu i kog datuma će početi jedna od tih tipova obuke i u kojim terminima će se nastava odvijati, ali i po kojoj dinamici.\nSobzirom na to da je u našoj trenutno aktuelnoj ponudi i korporativna obuka i kurs za kreditnog menadžera, to ćemo omogućiti zaposlenima u bilo kojoj kompaniji da prate nastavu u skladu sa uslovima koje oni budu naveli.\nKurs i obuka za kreditnog menadžera - nastavni program\nGeneralno, da bi neko koga obuka i kurs za kreditnog menadžera interesuje zaista mogao da se bavi poslom za koji žele da se kvalifikuje na taj način, on prvo mora da bude upoznat sa zadacima koje to radno mesto nosi sa sobom. A to znači da će imati prilike, pored ostalog i da nauči na koji način se vrši vođenje, kao i nadzor nad aktivnostima tima, odnosno kako funkcioniše takozvana supervizija kreditnih aktivnosti, ali i osoba koje su na terenu zadužene za njihovo proširivanje, a pod uslovom da na taj način funkcioniše kompanija koja zapošljava kreditnog menadžera. Isto tako je on zadužen i da se bavi odabirom kadrova koje će zaposliti u svom timu, ali i da im omogući adekvatnu obuku, odnosno da ih upozna sa načinom prezentovanja konkretnih usluga pojedinačnom klijentu.\nSvakako kreditni menadžer mora da vrši i određene analize, a sa načinom njihove izrade će imati prilike da se upozna u toku trajanja ovog kursa. Sem toga će da nauči i koliko je važno da prati aktuelne svetske trendove u konkretnoj oblasti, a poseban segment koji obuka i kurs za kreditnog menadžera podrazumeva je vezan za upravljanje rizikom, što je za osobe koje su na pomenutoj radnoj poziciji zaposlene izuzetno važno.\nTakože će da bude reči i o osnovnim računovodstvenim pravilima, ali i o različitim tipovima izveštaja, a koje kreditni menadžer vrlo često mora da kreira. Moramo da naglasimo da su stečena znanja u najmanju ruku specifična, te da je najbolje naučiti ih na praktičnim primerima, tako da će i ova obuka da sadrži određeni praktični deo. Tako će svaki pojedinačni polaznik imati mogućnost da na najbolji mogući način prihvati znanja koja određuje nastavni plan ove obuke, a samim tim i da ih u određenom trenutku primeni u praksi.\nSvi prisutni će, takođe da se upoznaju i sa načinom funkcionisanja novčanih tokova, odnosno sa različitim vrstama analiza koje se vrše kada je potrebno proceniti kreditni rizik, ali i sa konkretnim strategijama izveštavanja. A isto tako će biti reči i o postupku lizinga i o načinu njegovog funkcionisanja, ali i će prisutni imati mogućnost i da se upoznaju sa različitim tipovima kredita, poput recimo onih koji su namenjeni zajedničkom ulaganju, odnosno namenskih i sličnih.\nSamim tim što je u pitanju posebna vrsta zanimanja, bitno je da se osobe koje su za njega specijalizovane upoznaju i sa različitim vrstama zloupotreba koje se u praksi neretko događaju, tako da će predavači na najbolji mogući način da im objasne i kako se takve zloupotrebe mogu izbeći, a ako se možda pojavi opasnost od njih u praksi.\nSvakako osoba koja želi da se kvalifikuje za ovo zanimanje mora da bude upoznata i sa konkretnim odredbama zakona koje se odnose najpre na poreze, tako da će predavači govoriti i o tome. A nakon što bude završio pohađanje ove obuke, trebalo bi da je svaki pojedinačni polaznik u potpunosti osposobljen za radne zadatke koji kreditni menadžer najčešće obavlja u mnogobrojnim organizacijama.\nKada i gde se održava kurs i obuka za kreditnog menadžera?\nOdređeno je da se obuka i kurs za kreditnog menadžera organizuje u svakoj poslovnici Akademije Oxford u kojoj se prijavi dovoljan broj zainteresovanih osoba, a što se prvenstveno odnosi na grupnu tip kursa, jer se tada prvo zahteva oformljenje grupe, pa se tek onda razmatra datum početka, odnosno termini i dinamika.\nTakođe, u našoj ponudi je i obuka online, ali ne organizujemo samo grupnu nastavu, već i individualnu i poluindividualnu, a što se odnosi i na klasičan tip nastave koji polaznici pohađaju u ma kojoj našoj poslovnici i na onaj koji će da prate preko interneta.\nU principu mi od svakog prijavljenog očekujemo da se opredeli gde će nastavu da prati (online ili u našim poslovnicama), a zatim svakako treba da donose i odluku da li će to biti kroz grupnu, poluindividualnu ili individualnu nastavu.\nO svim detaljima koji su vezani za organizovanje tipova nastave koji su u ponudi će svaki pojedinačni polaznik da dobije jasne informacije, ali mora da zna da se jedino grupni kurs i obuka za kreditnog menadžera po načinu organizovanja bitno razlikuje u odnosu na ostale. Tačnije, tu će termine i dinamiku održavanja da odredi organizator, a potom će da obavesti sve prijavljene o tome, ali će to da učini tek onog trenutka kada se grupa od najmanje četiri polaznika bude oformila.\nŠto se tiče poluindividualne i individualne obuke, njihov način organizovanja je mnogo jednostavniji i to na prvom mestu zato što svaki pojedinačni polaznik ima obavezu da sa onim profesorom koji će biti zadužen da pomenutu obuku vodi precizira kako datum njenog početka, tako i dinamiku po kojoj će se sprovoditi predavanja, ali i da odredi termine.\nPored svih pomenutih tipova nastave, u našoj ponudi je i korporativna obuka i kurs za kreditnog menadžera, a koja se organizuje uvek za određeni broj lica koja su zaposlena u okviru neke kompanije. Budući da je u pitanju specifična vrsta održavanja nastave, to Akademija Oxford posebno teži da maksimalno izađe u susret zahtevima klijenta, a vezano kako za mesto organizovanja nastave, tako i za princip po kome se to čini.\nPo kom principu se organizuje obuka i kurs za kreditnog menadžera?\nNačin na koji se kurs i obuka za kreditnog menadžera organizuje predviđa pohađanje nastave preko interneta, odnosno u prostorijama jedne od poslovnica Akademije Oxford i to sve prema pravilima koja se odnose kako na poluindividualnu i individualnu, tako isto i na grupnu. Samim tim što polaznik ima veći izbor, od njega se i očekuje da prvo definiše gde želi da nastavu prati, ali je potrebno i da odmah nakon toga odluči na koji način će da je prati.\nOrganizacija grupne nastave je specifična pošto se prvo mora kreirati grupa od najmanje četiri polaznika, a posle toga se pristupa definisanju dinamike njenog održavanja, kao i termina, o čemu svakako odlučuje zvaničan organizator, to jest Akademija Oxford. Tek nakon što se bude kreirala grupa organizator o svemu tome, ali i o tačnom datumu početka, obaveštava sve prijavljene na za to propisan način.\nPoluindividualna obuka i kurs za kreditnog menadžera se sprovodi potpuno isto kao i individualna vrsta nastave, osim što se razlikuje broj prisutnih osoba. Zapravo svako od njih pojedinačno treba da sa nadležnim licem u našoj poslovnici, to jest sa određenim profesorom definiše način organizovanja, odnosno da sa njim usaglasi kada će početi izabrana vrsta nastave, te u kojim terminima će da bude sprovedena i po kojoj tačno dinamici.\nKoliko traje kurs i obuka za kreditnog menadžera?\nUkupan nastavni fond koji podrazumeva obuka i kurs za kreditnog menadžera je sačinjen od 20 časova, a određeno je da grupna nastava traje ukupno pet dana. Sve to je zapravo definisano zato što organizator odlučuje i o trajanju, kao i o dinamici i o terminima njenog održavanja, a nakon oformljena grupe koja mora da broji minimalan broj članova i svi prijavljeni će da dobiju tačna obaveštenja o potrebnim detaljima.\nSa druge strane, Akademija Oxford u ponudi ima i poluindividualnu, kao i individualnu nastavu, a njihovo trajanje se precizno definiše između predavača i pojedinačnog polaznika, budući da oni zajedno odlučuju o dinamici održavanja časova, kao i o terminima, te definišu i datum početka konkretne vrste nastave. Zato se i može dogoditi da bilo poluindividualni kurs i obuka za kreditnog menadžera, bilo individualna nastava traju duže, ali i kraće od grupne nastave.\nSpisak gradova za kreditnog menadžera


Vučić dodelio stipendije nadarenim učenicima: Ostanite u Srbiji i uradite za nju sve što možete\nPredsednik Srbije Aleksandar Vučić danas je na svečanosti povodom uručenja ugovora o stipendijama nadarenim učenicima pozvao mlade da nastave da uče i obrazuju se i da ostanu u Srbiji i urade za nju sve što mogu jer ne postoji ništa lepše, veće i važnije od toga.\n- Uz mnogo rada napornog i teškog uveren sam da ćete moći da ostvarite najveći deo svojih snova i uradite velike stvari za našu zemlju - rekao je Vučić.\nPredsednik Srbije je naveo i da je dogovoreno da stipendije budu duplirane te će umesto 7.500 dinara za učenike, 12.000 za studente i 15.000 za doktorske studije one sada iznositi 15.000, 24.000, odnosno 30.000 dinara.\nAleksandar Vučić dodeljuje stipendije nadarenim učenicima\nVučić je zahvalio ministru prosvete Mladenu Šarčeviću što mu je dozvolio da on saopšti tu lepu vest, jer kako kaže na njemu je nekako uvek da iznosi samo teške stvari, a ministri se obično javljaju sa lepim vestima.\nOn je rekao da su na današnji dan nepismeni seljaci podigli ustanak protiv moćne imperije, ali takođe vodili bitku na dva fronta, protiv Osmanskog carstva, ali i neprosvećenosti i neobrazovanosti.\nMladen Šarčević i Aleksandar Vučić sa stipendistima\nDodao je da je pitanje koja je od te dve bitke bila teža, ali i ukazao da su prosvećeni Srbi preko Save i Dunava došli u Srbiju, pomogli te da je na primer Dositej Obradović bio prvi srpski ministar prosvete.\nOD TRAMPA DO PUTINA Svetski zvaničnici čestitali Vučiću Dan državnosti\nSRBIJA OBELEŽAVA DAN DRŽAVNOSTI Vučić: Sve nam je džabe, ako nemamo ljudi; Dodik: Srbi prošli mnoge zablude, jedna je Jugoslavija\nDodao je i da je svako oslobađanje dela zemlje bilo praćeno i izgradnjom škola, a da se to nastavilo, tako da je i za vreme Velikog rata i velikog stradanja Srba mladim ljudima bilo omogućeno da odu u inostranstvo, da se školuju kako bi se vratili i pomogli svojoj zemlji.\nVučić je rekao, citirajući velikane naše prošlosti, da istoriju učimo i gledamo da greške iz prošlosti ne ponavljamo, i da ih izbegavamo.\n"Mladi da uče i rade na sebi"\nKako je rekao treba da nastavimo ono što je započeto 1804. i 1835. godine, da unapređujemo svoju suverenu i nezavisnu zemlju, osnažimo ekonomiju i kulturu, da imamo državu koja se voli, u kojoj se dobro živi i kojoj se veruje.\n- Jedino što vam može jamčiti sigurnost je konstantno učenje i rad na sebi - rekao je Vučić i dodao da je znanje jedina vrednost koju im niko ne može uzeti.\nKako je rekao Srbija će nastaviti i ubuduće da nagrađuje i pomaže najboljima, a oni će joj to vratiti time da nastave da uče, da budu pošteni, da se bore, ali i podvukao da je patriotizam jedna od vrednosti prosvećenog čoveka.\nOn je dodao da ako je moguće da ostanu u svojoj lepoj Srbiji i urade za nju sve što mogu.\nMinistarstvo prosvete, nauke i tehnološkog razvoja je u budžetu obezbedilo sredstva za stipendije za 247 nadarenih učenika, od toga 157 novih i 90 starih stipendista učenika. Ukupan broj studenata koji ostvaruju pravo na stipendiju za izuzetno nadarene studente je 704, i to 362 novih kandidata i 342 starih korisnika.\nNAGRADA ZA NAJVREDNIJE Stipendije za doktorske studije dobila 144 studenta\nMuškarac (47), iz opštine Leposavić, pozitivan na korona virus, preminuo je danas u KC Niš.\nJoš pet osoba preminulo je od korona virusa , saopšteno je danas na konferenciji u Vladi Srbije.


Naslovna » Izlasci » Sajmovi » Vaskršnji bazar rukotvorina 2016\nAh Neša 4. april 2016. Sajmovi Postavite komentar\nPod pokroviteljstvom Fondacije Nj. K. V. princeze Katarine, Vaskršnji bazar biće svečano otvoren u utorak, 5. aprila u 10.00, u tržnom centru „Delta city“.\nOtvaranju će prisustvovati brojne zvanice iz kulturnog i javnog života Beograda, kao i predstavnici diplomatskog kora.\nBazar će biti otvoren 5. i 6. aprila od 10.00 do 22.00, a sav prihod ide u korist izlagača ovih rukotvorina i njihovim porodicama.\nPrinceza Katarina već 15 godina tradicionalno pred Božić i Vaskrs organizuje Bazare rukotvorina žena izbeglica i socijalno ugroženih lica, kako bi im pomogla da prodaju svoje radove i zarade novac koji bi im omogućio da ova dva velika hrišćanska praznika provedu sa svojim porodicama neopterećeni finansijskim problemima i oskudicom. (danubeogradu.rs)\nTagovibazar rukotvorina delta city sajmovi\nPrethodni Parkiraj i bicikliraj, ili bicikliraj pa parkiraj\nSledeći Top Job 2016, 6. i 7. aprila


RiTE Gacko - spasa nam nema, propasti nećemo\nPočetna / RiTE Gacko – spasa nam nema, propasti nećemo\n24. 09. 2015. 10:16\nVest da je RiTE Gacko na korak od gašenja proizvodnje danas je najvažnija tema u ovom rudarskom gradiću. Na žalost, preduzeće koje predstavlja zaštitni znak i čini privrednu okosnicu celog kraja, godinama je u javnosti prisutno pretežno u negativnom kontekstu. Havarije, neispunjeni planovi proizvodnje i enormni gubici vesti su po kojima je ovaj gigant postao prepoznatljiv.\nNadzorni odbor je odobrio svaku odluku\nNajava gašenja proizvodnje je, po ko zna koji put, skrenula pažnju javnosti na najvećeg proizvođača struje u RS. Dokument koji je označen kao tajni, u stvari je interni. Namenjen je Skupštini akcionara i, bez sumnje, sadrži tačne podatke. A oni govore da je trenutno dugovanje ovog privrednog giganta premašilo 108 miliona KM. Ako imamo na umu da je krajem 2013, kada je aktuelna Uprava preuzela kormilo, ukupan dug preduzeća bio 14,5 miliona KM, prosta računica govori da su za dvadeset meseci uspeli da RiTE zaduže za 93,5 miliona KM ili da su mesečno, u proseku, trošili 4,5 miliona KM više nego što je zarađeno.\nBranko Grk, čiji se izveštaj navodi kao izvor alarmantnih podataka, dugi niz godina je na čelu Nadzornog odbora (NO) RiTE Gacko. Samim tim je potpisnik svih odluka koje je Uprava donela i veoma odgovoran za teško stanje. U izveštaju se za dubiozu okrivljuje uglavnom Elektroprivreda (ERS), tačnije, nepovoljna pozicija gatačke termoelektrane u okviru matičnog preduzeća. Gospodin Grk je donedavno bio i na čelu Direkcije za razvoj ERS. Teško je poverovati da sa te pozicije nije mogao da utiče na bolji status preduzeća čijim NO predsedava. Isto se odnosi i na aktuelnu Upravu koja ima značajan i politički i privredni uticaj. Uostalom, okolnosti u kojima firma funkcioniše su manje-više nepromenjene. Bile su negativne i pre, ali su predhodne Uprave (posebno ona na čijem čelu je bio Dragomir Čulić) uspevale da brod održe na površini. I pored niza zamerki koje se mogu staviti na dušu predhodnim rukovodstvima, u približno istim uslovima, Uprava na čelu sa Dragoljubom Mučibabićem je dugovanja sa 78 svela na 14,5 miliona KM.\nStvaranje atmosfere za poskupljenje struje\nU tom smislu, čini se da je najveći uspeh ove Uprave što za svaki promašaj nađe opravdanje, a najčešće je to vajkanje na tešku situaciju koju su nasledili. Tu se poslovično pominje i veliki zaostatak u otkrivci, ali je zabrinjavajuće da on i dalje raste. Uprkos polugodišnjem sušnom periodu koji je na ruku išao radovima u rudniku, proizvodni rezultati nisu na tom nivou. U Sindikatu ističu da je procenat ispravnosti mehanizacije zabrinjavajuće nizak, nedostaje rezervnih delova, disciplina i radni elan su u velikom padu. Negativnoj radnoj klimi doprinosi i veliki broj primljenih režijskih radnika koji jesu dobri za izborne, ali su pogubni za proizvodne rezultate.\nInformacija koja je uzburkala javnost u stvari je taktičko «spinovanje» kako bi se stvorila atmosfera za nekoliko stvari. Prvo: da se, sasvim opravdano, ukaže na nedopustivo nisku internu cenu kilovata koji dolazi iz gatačke termoelektrane. Upućeni kažu da je od poslednjeg tarifnog postupla do danas RiTE Gacko izgubila 100 miliona KM u odnosu na Ugljevik, čija je cena nešto veća. Bez tog povećanja opstanak bi bi teško zamisliv imajući na umu finansijsku dubiozu.\nDruga stvar je aktuelna borba za prevlast u okviru matičnog preduzeća. Jedni se zalažu za izbacivanje dve termoelektrane kao dva gubitaša iz sistema, dok su drugi protiv te ideje. Istovremeno, neophodno je na terenu (čitaj: u upravama) napraviti mesto za partijske kadrove. Nezvanično, shodno koalicionom dogovoru, u jednu fotelju izvršnog direktora u Gacku trebao bi sesti kadar DNS-a. Promena će ići lakše ako se prikaže kao neophodno kadrovsko pojačanje u teškoj situaciji.\nI, na kraju, problemi u elektro-energetskom sektoru će široj javnosti pokazati da je povećaje cene struje neminovnost ako želimo da sistem opstane. A poskupljenje je sada, nakon imenovanja Regulatorne komisije za energetiku, sasvim izvesno.\nUprava puna optimizma\nAktuelna uprava na čelu sa Milinkom Milidragom smatra da nema mesta za zabrinutost. Ističu da bolji dani za RiTE dolaze, da su rešili problem nedostatka uglja, a u izgledu je i novi blok termoelektrane. Pitanje na koje ne daje odgovor je iz kojih sredstava će se graditi imajući na umu Grkovu analizu koja kaže da: “Društvo (RiTE Gacko) neće moći ostvariti neophodne investicije jer se neće moći zadužiti kod banaka”.\n”Presretnuta” analiza Branka Grka, na kraju, nudi i rešenja. Da se poveća interna cena struje, ali i da se stavi moratorijum na potraživanja matičnog preduzeća ( 33 miliona KM) na tri godine. Svoju odanost (ispunio nalog o zapošljavanju) pominje, ali o odgovornosti ne govori. Ni svojoj ni o odgovornosti Uprave, ne samo za loš finansijski rezultat, nego i za činjenicu da praktično dve godine nije bilo investicija na termoelektrani i da nije nabavljeno skoro ništa od mehanizacije u rudniku. Umesto toga se stvara atmosfera da je jeftinije angažovati privatnika na tim poslovima. Na duge staze, mehanizacija RiTE gubi trku, sve više pozicija će se prepuštati trećim licima, a pre svega preduzeću Termograding koje, začudo, dok brod RiTE tone, doživljava pravi procvat.\nOptimizam Uprave ne dele zaposleni. Iako su poruke onih za kormilom u stilu: ”prosto nam je neprijatno koliko nam dobro ide”, činjenica da dobavljači odbijaju da isporučuju robu zbog dugovanja, da su investicije redukovane, da radnici nisu dobili zaštitnu opremu, da se jedva iskamčio bon za struju, pokazuju da je stvarnost ipak drugačija. Zato su veoma zabrinuti za sudbinu preduzeća koje predstavlja egzistenciju za više od 1800 radnika koliko ih je sada na platnom spisku, ali i za celu regiju. Ipak se nadaju da će opšti interes prevladati partijski i da će, kao i više puta do sada kada je bio na kolenima, gatački gigant i ovaj put uspeti da ustane.\nTragom vijesti objavljene prije par dana, u kojoj se tvrdi da je prosječna plata u...\nElem, nekada sedamdesetih godina prošlog vijeka, teroristi Bader-Majnhof grupe i Crnog septembra u Njemačkoj, ispalili...\nNa današnji dan prije 73 godine nacistička Njemačka je kapitulirala u Drugom svjetskom ratu. Danas...


Predsednik Kosova Hašim Tači izjavio je danas da ako Kosovo i Srbija postignu o tome dogovor Preševska dolina može da se pripoji Kosovu.\nTokom posete Privrednoj komori Kosova, kosovski predsednik je rekao da je zahtev predstavnika Albanaca iz Preševske doline za ujedinjenje sa Kosovom postao institucionalan.\nPrema njemu ukoliko se dve strane sa tim saglase, kako izveštava portal koha.net, taj sporazum ne može da spreči ni Evropska unija, ni NATO ni SAD.\nIako ne zna tačan datum nastavka razgovora Tači je rekao da će se tokom avgusta i septembra povećati dinamika sastanaka u okviru dijaloga o normalizaciji odnosa izmedju Kosova i Srbije koji treba da se završi pravno obavezujućim sporazumom.\nTači je takodje rekao da će se demarkacija sa Srbijom dogoditi i tu će biti korigovanja granica, ne objašnjavajući šta to konkretno znači i o kakvim se korekcijama radi.\nMedjutim profesor medjunarodnog prava, bivši rektor Univerziteta u Prištini i bivši predsednik Ustavnog suda Kosova Enver Hasani za agenciju Beta kaže da sa ustavnog stanovišta ta su pitanja regulisana članom 18. Ustava Kosova i traže da predstavnici naroda nadgledaju stvari koje se tiču teritorije, političkih alijansi, zaduživanja u inostranstvu i drugo.\n„Teritorijalne promene koje se dogadjaju uz saglasnost obeju strane su uvek bile i biće dozvolene. To je bio i stav Badinterove komisije i svakog drugog medjunarodnog dokumenta pre i posle toga“, rekao je profesor Hasani.\nPrema njemu što se tiče normi teritorijalnog integriteta radi se o najstabilnijim i najpreciznijim normama medjunarodnog prava.


Jačanje transfera tehnologije u Evropi Centar za transfer tehnologije\n25 nov Jačanje transfera tehnologije u Evropi\nObjavljeno u 13:55h u News\tod strane\tctt\nU periodu od 17. do 19. novembra 2021. godine održana je Konferencija o transferu tehnologije u organizaciji Zajedničkog istraživačkog centra Evropske komisije i Naučnog parka AREA. Konferencija je održana u hibridnom formatu – online i u Trstu.\nCilj konferencije je prenošenje najboljih praksi i ubrzanje transfera tehnologije, jednog od najsloženijih i najrizičnijih koraka u procesu inovacija, na Zapadnom Balkanu i u Jugoistočnoj Evropi.\nZa vreme trajanja konferencije, učesnici su imali priliku da se upoznaju sa ključnim alatima za transfer tehnologije, platformama za patentne i tržišne podatke, dizajnom inovativnog preduzetničkog ekosistema i prilikama za dobijanje finansijske podrške. Poslednji dan konferencije posebno je bio posvećen temi maksimalnog iskorišćenja potencijala ugovora o transferu tehnologije i okupio je preduzetnike i istraživače sa ciljem razmene iskustava i preporuka za izgradnju i jačanje kapaciteta transfera tehnologije.\nJedan od učesnika Konferencije bio je i direktor Centra za transfer tehnologije Univerziteta u Beogradu, dr Nedeljko Milosavljević. Dr Milosavljević je, između ostalog, iskoristio priliku da sa učesnicima Konferencije razmeni značajna iskustva i predstavi projekat DanubePeerChains. Učesnici su saznali više o aktivnostima u okviru ovog projekta i planovima za dalju implementaciju i usaglasili se u vezi njegovog značaja u oblasti digitalizacije poslovanja i stvaranja novih prilika za stručnjake iz oblasti digitalizacije. Istaknuto je da će projekat ojačati stručnjake iz zemalja dunavskog regiona i ceo region učiniti konkurentnijim i atraktivnijim za nove saradnje i inovativne projekte.


Cijena lijekova u BiH: Političari i farmaceutski lobi otimaju milione od građana - Kameleon M&M\nCijena lijekova u BiH: Političari i farmaceutski lobi otimaju milione od građana\nOd početka ove godine, sve su češće najave da bi se ovakvoj praksi uskoro moglo stati u kraj, i tako onemogućiti besomučnu otimačinu od naroda.\nKao glavni adut u rukama Agencije za lijekove i medicinska sredstva BiH, kojim bi se jednom za sva vremena onemogućila prodaja lijekova po najvišim cijenama u regionu, jeste Pravilnik o cijeni lijekova. Postavlja se pitanje, zašto BiH za sve ove godine nije usvojila taj Pravilnik, koji imaju sve civilizovane zemlje svijeta? Odgovor je jasan – farmaceutska mafija.\nPrema informacijama do kojih je došao naš portal, lobiji farmaceutskih kompanija koje djeluju u BiH godinama sarađuju sa najvišim funkcionerima u zemlji, koji su direktno odlučivali o donošenju pravilnika o cijeni lijekova, zbog čega još uvijek kupujemo i po nekoliko puta skuplje medikamente nego u regionu. Tako je farmaceutskim kompanijama omogućeno da bez ikakvih ograničenja nameću cijene lijekova, čime ostvaruju milionske zarade, a političari iz kantonalnih i entitetskih vlada, te posebno iz Savjeta ministara, sve ovo vrijeme zatvaraju oči pred ovim problemom.\nDa postoji jaka sprega između političara na odlučujućim funkcijama i farmaceutskih kompanija, potvrdio je za Buku i novi v.d. Agencije za lijekove i medicinska sredstva BiH Aleksandar Zolak. On objašnjava da u BiH postoje mnogobrojni ljudi i grupacije kojima ne odgovara da dođe do regulacije tržišta lijekova.\n„Donošenje Pravilnika je bitno jer će se njime odrediti maksimalna veleprodajna cijena, a samim tim, znaće se granice do kojih cijene lijekova mogu da idu. U BiH do sada te granice nije bilo, odnosno granica je bila ono što firme same smisle. Kupe za jednu cijenu, prodaju za tri puta više, i sve je to bilo u skladu sa zakonom. Sama činjenica da do sada nemamo pravilnik koji bi regulisao visinu cijena lijekova pokazuje očiglednu saradnju visokih funkcionera i farmaceutskih kompanija. Pravilnik koji mi želimo da donesemo, a koji je nekoliko puta dolazio do Savjeta ministara gdje je sabotiran, nije u interesu onih koji zarađuju ekstra profit na ovakvom tržištu lijekova koje vlada u BiH. Ako pogledamo da prošli saziv Savjeta ministara nije želio da prihvati pravilnik koji im je tad predložen, šta drugo da pomislimo nego da su pojedinci bili usko povezani sa farmaceutskim kompanijama i radili u njihovom interesu. Šta su oni imali od toga može se naslutiti, ali ne bih sad želio nekog direktno da optužujem“, rekao nam je Zolak i dodao da je farmaceutska mafija pustila svoje korijenje u sve zemlje svijeta, tako da ne treba da čudi što je i BiH jedna od tih država.\n„Pa, samo pogledajte koliko je tu velikih kompanija i novca u igri i sve će vam biti jasno. Pravilnik koji bi regulisao cijene lijekova uveliko bi oštetio farmaceutske kompanije, koje su godinama mogle dodatno da uzimaju desetine miliona maraka. Posebno strane kompanije koje ostvaruju preko 400 miliona zarade, ali i domaće sa preko 90 miliona. Kada se radi o toliko novca, ljudi su spremni na sve, a znamo kako funkcionišu farmaceutski lobiji“, rekao je Zolak.\nI Miodrag Femić, predsjednik Međunarodne asocijacije doktora medicine za jugoistočnu Evropu, kazao je za Buku da BiH ima najskuplje lijekove, prije svega zbog interesa farmaceutskih kompanija i pojedinih političara koji provode njihove želje.\n„Naši građani plaćaju definitivno najskuplje lijekove, po nekoliko puta više nego u regionu i to mimo svih zakona. I pored toga, neko ne želi da se to mijenja. Zašto, pitanje je za nadležne agencije i političare koji sjede u Savjetu ministara, ali i vladama. Postoje razne priče o umiješanosti velikog broja ljudi u zaustavljanje usvajanja pravilnika, ali sve je to teško dokazati. Ono što je sigurno jeste da postoji veliki uticaj farmaceutske mafije na donošenje odluka i u institucijama BiH. Politika je uvelike uplela prste u sve ovo i zato i imamo ovakvu situaciju“, ispričao je Femić i dodao da farmaceutski lobiji djeluju svugdje u svijetu, ali u BiH on je mnogo uticajniji i ne preza ni od čega.\n“Iskreno se nadam da će napokon doći do usvajanja pravilnika o cijeni lijekova, jer nije humano da se ovako postupa sa građanima. Ipak, ako znamo kolike će gubitke pretrpjeti moćnici koji uvoze i prodaju lijekove i to u saradnji sa vladama, uvijek imam dozu sumnje”, rekao je Femić.\nJoš jedan od razloga zbog čega su lijekovi u BiH skuplji u odnosu na one u regionu jeste i visoka stopa PDV-a, koja iznosi 17 odsto, dok je u Srbiji i Hrvatskoj ona diferencirana, odnosno na neke lijekove iznosi nula odsto, na neke pet, sedam ili devet odsto. Ni ovaj problem, sudeći prema učinkovitosti bh. institucija, neće uskoro doživjeti svoj epilog.\nDa je najveći prioritet u ovoj godini donošenje pravilnika o cijenama, potvrdili su nam i magistri farmacije. Koliko će biti teško do njega doći objasnila je za Buku predsjednica Komore magistara farmacije Federacije BiH Zahida Binakaj, koja tvrdi da postoje mnogobrojne manipulacije u vezi sa donošenjem ovog pravilnika.\n“Farmaceutski lobiji su prisutni u BiH, to je sigurno, i oni imaju mnogo jači glas od nas iz struke. Zbog toga godinama imamo na sceni neregulisano tržište, koje najviše šteti građanima. Ukoliko bi se napokon uspjeli pojedinci koji donose odluke otrgnuti iz ruku farmaceutskih lobija i donijeti ovaj Pravilnik, to bi bila velika stvar za zdravstvo BiH, jer sve civilizovane zemlje imaju ovakvo uređenje tržišta”, poručila je Binakaj.\nPodsjećamo, vlasti su poručile da bi do 1. marta napokon trebalo da bude usvojen novi Pravilnik koji bi doveo do regulacije tržišta i smanjio enormno velike cijene lijekova. Da li će ovaj sastav Savjeta ministara ostati imun na uticaj raznih farmaceutskih lobija ostaje nam da vidimo u narednih nekoliko mjeseci. Sudeći prema dosadašnjim iskustvima, malo je onih koji su se, sjetivši se za čije interese bi trebalo da rade, usprotivili moćnim kompanijama i stali na stranu građana, koje navodno predstavljaju.\nfarmaceutski lobi političari\nNa ime “bijelog hljeba” političari za šest godina uzeli čak 8,5 miliona KM


Agencija za lekove i medicinska sredstva izadala je sertifikat o kvalitetu 66.050 doza petovalentne vakcine Pentaksim (Pentaxim), koje su iz Francuske stigle u Srbiju, a koje će se u narednim danima naći u domovima zdravlja širom zemlje.\nDirektor Agencije Saša Jaćović rekao je da je analizom uzoraka, kontrolom kvaliteta i na osnovu dostavljene dokumentacije utvrđeno da je vakcina kvalitetna, efikasna i bezbedna i da može da bude distribuirana.\nVakcina Pentaksim koristi se za prevenciju difterije, tetanusa, velikog kašlja, dečje paralize i hemofilusa tipa b.\nJaćović je rekao da će Institut za virusologiju, vakcine i serume „Torlak“ preuzeti dalju distribuciju vakcina, preko Insituta za javno zdravlje „Batut“, zavoda i dalje do zdravstvenih ustanova gde će deca biti vakcinisana.\nPrema njegovim rečima, 66.050 doza vakcina biće dovoljno za naredna tri meseca.\n„Utvrđeno je da je u 2015. godini potrebno ukupno 211.000 doza što, znači da je kvartalna potreba između 50.000 i 60.000 doza, te će ova kolicicna biti dovoljna za narenda tri meseca“, rekao je Jaćović.\nOn je dodao da se, prema informacijama koje ima, u maju ili junu planira uvoz sledeće serije leka.\nIz Instituta Torlak saopšteno je da je posle dobijanja sertifikata o kvalitetu počela distribucija vakcina i da će se 66.050 doza naći u svim domovima zdravlja u Srbiji u narednim danima.\nKamion sa 66.050 doza krenuo je 11. marta iz Francuske u Srbiju. „Mi smo vakcine upakovali u vozila i počeli distribuciju, koja će najpre biti obavljena na području Beograda a zatim i drugih gradova u Srbiji“, rekla je direktorka „Torlaka“ Vera Stoiljković, a prenosi ta ustanova u saopštenju.\nPrethodni tekstZAPISI IZ PRIZEMLJA: FAVORIT\nSledeći tekstDAN ŽALOSTI, NEMA ZABAVNOG PROGRAMA, KONCERATA I FILMOVA\nKAKO SE PRAVILNO STAVLJAJU SLUŠALICE, UKOSNICE…


Humanitarne sportske manifestacije ali i zabavni sadržaji namenjeni najmlađima održavali su se celog dana a da sve protekne kako treba pobrinuli su se niški policajci.\nNačelnik niške Policijske uprave Slaviša Virijević izrazio je zadovoljstvo činjenicom da se veliki broj građana odazvao pozivu na družeenje što pokazuje da Nišlije vole i imaju poverenja državne službenike koji su zaduženi da brinu o njihovoj bezbednosti.\n- Naša zamisao je druženje sa sugrađanima, posebno sa najmladjima kojima policija poklanja posebnu pažnju kroz razne vrste edukativnih aktivnosti kao što je akcija "Stop svi na sport", predavanja po školama a sve u cilju da naučimo najmlađe da brinu o svojoj bezbednosti i izrastu u korisne članove društva. Danas smo ovde da pokažemo i humanost, zbog čega smo organizovali sportske turnire te revijalni nastup u nadvlačenju konopca, a sve u cilju da skupimo novac namenjen lečenju dece obolele od raka. Hoćemo da pokažemo da proslava našeg dana ne treba da se svede na kafansko druženje, već da se organizovanjem ovakvih skupova približimo gradjanima - rekao je Virijević novinarima.\nU Niškoj policiji u ponedeljak 26 mladih policajaca koji će pojačati redove PU Niš, položiće zakletvu.\n- Nedavno smo primili 40 ljudi, a u toku je konkurs za još 50 službenika, tako da ćemo u narednih godinu dana konsolidovati redove - dodao je Virijević.


INSPEKCIJE POSETILE ALEKSINAC – Aleksinac biz\nINSPEKCIJE POSETILE ALEKSINAC\nPrvi karavan inspekcija krenuo je danas iz Nišavskog okruga, najpre u Aleksinac – najveću opštinu sa 72 naselja i 50 hiljada stanovnika. Opštinsko rukovodstvo, zajedno sa direktorima javnih preduzeća, i načelnicom okruga, razgovaralo je o problemima u radu.Najveći problemi koji prate rad opštinske uprave i javnih preduzeća u Aleksincu su rad na crno, zabrana zapošljavanja što otežava rad nekih javnih preduzeća i kontrolisanje vode u seoskim vodovodima, zbog vlasničkog statusa.\n„Treba lokalno JKP da preuzme brigu i staranje o vodovodima, ali kao vlasnici su naznačene grupe građana, a one ne žele da prepuste to“, kaže Nenad Stanković, presdsednik Opštine Aleksinac.\n„Pijace moraju da imaju rešenje iz APR-a da su registrovani privredni subjekti pre nego što sklope ugovore“, objašnjava Dragica Stošić, načelnica tržišne inspekcije.\n„Problemi koji su prisutni i u drugim opštinama prisutni su i ovde, a to su prigovori nezadovoljnih pacijenata , koji žele da ukažu na probleme u praksi“ iskustvo je dr Goran Stamenkovića, načelnika zdravstvene inspekcije.\n„Da se nedoumice razreše i da prema ministarstvima gde eventualno ima problema probamo da rešimo određene stvari i tako pomognemo lokalnoj samoupravi“, kaže načelnica Nišavskog upravnog okruga Dragana Sotirovski.\nIzvor RTS, Novinar Jelena Marinović\nBy Dušan Stevanović|Aleksinac, Društvo, Ekonomija, Najnovije vesti, Ostali gradovi|Коментари су искључени на INSPEKCIJE POSETILE ALEKSINAC


Finska kompanija Lindström nastavlja da investira u Srbiju - Biznis i Finansije\nHome\tVestiEkonomija\tFinska kompanija Lindström nastavlja da investira u Srbiju\nFinska kompanija Lindström nastavlja da investira u Srbiju\nby bifadmin 1. decembra 2014.\nFinska kompanija Lindström koja se bavi proizvodnjom i održavanjem radne odeće, nastavlja sa rastom i investicijama u Srbiji otvaranjem novog servisnog centra u Beogradu, odnosno preuzimanjem poslovanja lokalne servisne kompanije HWS Hygiene Solutions doo.\nPreuzimanje poslovanja HWS Hygiene Solutions doo odobreno je u septembru 2014. godine, a zvanično je počelo 1. decembra. Na ovaj način, kompanija Lindström, čije je poslovanje započeto u aprilu ove godine, jača svoju poziciju na tržištu Srbije.\nHWS Hygiene Solutions doo je u Srbiji poslovala od 2006. godine, i stekla značajnu bazu korisnika u Beogradu i drugim, većim, gradovima. Nakon preuzimanja, kompanija Lindström zapošljava 16 radnika iz Srbije.\n“Ova akvizicija je deo naše strategije rasta na srpskom tržištu, što nam omogućava da potrebama naših klijenata u Srbiji odgovorimo širokim portfoliom usluga. Koristeći naše usluge, korisnici će lakše održavati prostorije čistim i bezbednijim, istovremeno štedeći na vremenu i novcu. Lindström usluge biće dostupne firmama širom zemlje“, izjavio je Nenad Božović, izvršni direktor Lindström Srbija.\nNovi servisni centar u Beogradu\nKompanija Lindström je osnovala novi servisni centar u Beogradu, koji je otvoren krajem Novembra ove godine. Kao prvi ove vrste koji je pokrenula kompanija, putem novog servisnog centra biće omogućena isporuka radnih odela klijentima širom zemlje.\n“Otvaranje novog uslužnog centra je naša ključna karika za pokretanje poslovanja u Srbiji. Verujemo da ćemo moći da olakšamo srpskim kupcima uz pomoć našeg posebno razvijenog modela iznajmljivanja radnih odela koja su čista, dobro održavana i uvek dostupna za pravu osobu na pravom mestu,” rekao je Božović i dodao: “Cilj nam je da nastavimo da rastemo, i samim tim težimo da zaposlimo nove ljude u kompaniji.”\nRadne uniforme ne bi trebalo prati kod kuće\n“Koncept iznajmljivanja radnih odela je relativno nov u Srbiji, a konkurenciju nam predstavlja tradicionalni način pranja i održavanja odeće od strane zaposlenih. Svedoci smo promene prema kojoj kompanije uočavaju prednosti zakupa radnih uniformi radi uštede vremena i novca. Takođe, higijena i bezbednosni uslovi postaju sve važniji,” kaže Božović.\nPrema istraživanju koje je sprovela Evropska asocijacija kompanija koje se bave uslugama u oblasti tekstila (ETSA)*, radne uniforme ne bi trebalo prati kod kuće. Razlog tome je činjenica da kućno pranje odela može delimično ili u potpunosti smanjiti efikasnost zaštitnih svojstava radnih uniformi, čime se utiče na bezbednost zaposlenog, i da se kućnim pranjem ne uzima u obzir broj ispiranja ili habanja odeće, niti se pružaju osnovne informacije kada je odelo neophodno zameniti.\nU skladu sa evropskim zakonodavstvom, poslodavci su odgovorni za zdravlje i bezbednost svojih zaposlenih. Sistem održavanja radnih odela kompanije Lindström je u skladu sa najvišim higijenskim propisima. Sve poslovne operacije ove kompanije su sertifikovane u skladu sa standardima serije ISO 9001 (Sistem menadžmenta kvalitetom), ISO 14001 (Sistem upravljanja životnom sredinom) i SFS EN 14065 (Pranje prerađenog tekstila – bio-kontaminirani sistem kontrole), koje garantuju mikrobiološku zaštitu radnih uniformi. Kompanija Lindström pruža tekstilne usluge kompanijama u 23 zemlje i na dnevnom nivou blizu milion potrošača koristi ove usluge.\nPosledice trgovinskog sukoba Rusije i Zapada: Prehrambeni turizam i pokrštavanje robe\n“Dunavu” preti gubitak posla auto-osiguranja


Grčki premijer u Beogradu: Želimo region u EU, ne menjamo svoj stav o kosovskoj nezavisnosti - Radio Kosovska Mitrovica\n17. February 2022, 08:30\nGrčki premijer kaže da su Srbija i Grčka povezane zajedničkom vizijom o evropskoj budućnosti regiona i istakao da Atina želi da vidi pre svega Srbiju kao deo EU.\nIzrazio je nadu da će u najskorijem roku biti ispunjeni uslovi i da će Srbija postati članica EU, što je veoma važno za stabilnost, mir i saradnju u regionu.\nMicotakis je istakao da veruje u budućnost Unije i naveo da Grčka zna koliko su ozbiljne reforme koje su neophodne na putu ka EU.\n“One su vredne truda, radi o refermama koje su istorijska investicija, jer će zemlje ići ka boljem životu”, rekao je.\nOcenio je da regionalna saradnja vodi ka razvoju i da je EU okrenuta ka priključenju svih zemalja.\nPodsetio je da je prioritet Grčke od 2013. godine priključenje Zapadnog Balkana Evropskoj uniji.\nMicotakis je naveo da se Srbija uspešno suočila sa pandemijom korona virusa i da je “prošla dobro što se tiče posledica pandemije na privredu”.\n“Očekujemo privrednu saradnju u svim sektorima, to je izuzetno značajno za nas. Moramo se baviti povezivanjem, posebno u oblasti energetike”, rekao je grčki premijer.\nGovoreći o odnosima Beograda i Prištine, Micotakis je ponovio da Grčka nije promenila svoj stav u vezi Kosova.\nRekao je da Atina podržava dijalog, jer želi normalizaciju odnosa Beograda i Prištine.\n“Želimo da strane potpišu pravno-obavezujući sporazum, koji bi stvorio povoljniju atmosferu saradnje na balkanskom poluostrvu”, istakao je Micotakis.\nPredsednik Srbije Aleksandar Vučić zahvalio je Grčkoj na podršci Srbiji na evropskom putu, kao i po pitanju Kosova.\n“Grčka razume poziciju Srbije po pitanju Kosova i Metohije. Mi želimo rešenja, ali ona moraju da budu kompromisna”, rekao je Vučić.


Narodne patrole -progon migranata- protest u Beogradu\n"Narodne patrole" najavljuju dalji progon migranata, država ćuti, NVO se bune…\nVesti Autor:Vanja Đurić25. okt. 202019:53 > 19:54\nU parku, Karađorđevoj i Ulici Gavrila Principa, gde se izbeglice i migranti obično mogu sresti, danas skoro nikoga od njih. Policija je danas čuvala park, a njih udaljavala sa te lokacije kako ih ne bi „čistile“ „Narodne patrole“.\n„Ono što vam obećavamo sa ovog mesta, od danas pa nadalje hiljade i hiljade ljudi će biti Narodna patrola i na ulicama Beograda, i Loznice, i Pirota, Sombora i Subotice i kada vidimo da ima negde devijantnih migranata, kada čujemo da je napadnut naš građanin – svi da siđemo i da reagujemo. Imamo pravo da branimo naše građane, da branimo našu decu“, rekao je Knežević.\n„Ne samo do ovog skupa, nego nije smelo da dođe do toga da državne ingerencije preuzimanju parapolicijske desničarske formacije. Očigledno je da vlast i država nisu sposobne zbog mera štednje da se bave izbegličkom krizom na bezbednosnom i humanom nivou, već je to prepušteno organizacijama civilnog društva i solidarnim građanima“, ističe Ivan Velisavljević iz Partije radikalne levice.\n„Ne želimo da preuzimamo isti model koji koriste „Narodne patrole“, uzimaju pravdu u svoje ruke, to je posao za državu. Mi verujemo da država ima kapacitete da zaštiti sve svoje građane, ali i sve strance koji se nalaze na teritoriji Republike Srbije i da će sprečiti incidente“, navodi Tamara Vlaškalin, iz Centra za istraživanje i razvoj društva IDEAS .\n„Mi smo videli da su oni mirne i nenasilne migrante koji su boravili u parkovima ili zoni oko Beograda na vodi pretresali i tražili da podignu ruke uvis, a zatim ih brutalno premlaćivali, verbalno ih zlostavljali povicima da idu odavde, da će im polomiti noge ako ih budu videli ponovo i tako dalje…To su apsolutno nedopustive stvari“, kaže Gordan Paunović iz Centra za migracije Info Park.


U Antaliji otvoren Konzulat Srbije - Sputnjik Srbija\nU Antaliji otvoren Konzulat Srbije\n15:05 19.08.2018 (osveženo 15:30 19.08.2018) Preuzmite kraći link\nU Antaliji je otvoren konzulat Republike Srbije na čelu sa počasnim konzulom Fikretom Ozturkom.\nKonzulat se nalazi u luksuznom hotelu Regnum Karija, u Beleku, tridesetak kilometara od antalijskog aerodroma, i otvoren je zarad pružanja pomoći i konzularne zaštite srpskim građanima koji borave u antalijskoj regiji.\nKako se navodi u saopštenju Ministarstva spoljnih poslova, šef srpske diplomatije Ivica Dačić razgovarao je u Antaliji sa turskim kolegom Mevlutom Čavušogluom i tom prilikom rekao da je Srbija otvorena za sve vidove saradnje i da je pouzdan i iskren prijatelj Turske, saopštilo je Ministarstvo.\nDačić je danas u Beleku, zajedno sa turskim ministrom otvorio Konzulat Srbije.\nIstovremeno, turska agencija Anadolija je prenela Dačićevu izjavu kako Srbija nikada neće biti deo nikakve koalicije onih koji žele da rade protiv Turske.\n„Srbija nikada neće biti deo nikakve koalicije onih koji žele da rade protiv Turske, uključujući i neke od ovih organizacija koje se nalaze u zemljama u našem regionu i Srbija nikada neće pružati utočište nekome ko bi se borio protiv turskih interesa, turske države i naših turskih prijatelja“, izjavio je Dačić.\nKako navodi Ministarstvo, ministri su razmotrili bilateralnu saradnju i regionalna pitanja i zajednički ocenili da su bilateralni odnosi na zavidnom nivou, čemu su podsticaj dali lični odnos dva predsednika, a potvrdu su dobili i u vrlo frekventnoj razmeni poseta na najvišem nivou.\nNa sastanku je ponovljeno i da je ekonomska saradnja posledično doživela svoj uspon i sada trgovinska razmena iznosi jednu milijardu američki dolara na godišnjem nivou, a cilj je podići je u najskorije vreme na tri milijarde, navodi se u saopštenju Ministarstva spoljnjih poslova Srbije.\nBroj turista iz jedne u drugu zemlju je u stalnom porastu, a sada iznosi blizu 100.000 turskih turista u Srbiji i 140.000 srpskih u Turskoj, što su takođe pokazatelji produbljivanja odnosa i uspona bilateralne saradnje i međusobnog razumevanja.\nOcenjeno je da Srbija i Turska imaju visok stepen podudarnosti u stavovima po nizu međunarodnih pitanja, kao i da treba nastaviti zajednički rad radi poboljšanja položaja obe države na međunarodnom planu.\nBorba protiv terorizma, otvaranje kulturnih centara i saradnja u oblasti investicija samo su neka od polja na kojima će se produbljivati dalja saradnja.\nObostrano je potvrđeno da se radi na izgradnji takvih odnosa, ali i da prijateljstvo Srbije i Turske predstavlja zajedničko ulaganje u buduće naraštaje.\nIstovremeno, turska agencija Anadolija je prenela da je Dačić, govoreći o saradnji dve zemlje, posebno u oblasti turizma, ocenio da može da se radi još mnogo više.\n„Naše dve zemlje su ukinule vize. To je jedan od najviših stepena prijateljstva između zemalja. Uveli smo, takođe, režim slobodne trgovine, tako da mi nastavljamo dalje našu saradnju“, dodao je Dačić.\nOn je podsetio da u Turskoj postoji veliki broj građana koji vode poreklo iz Srbije, a takođe u Srbiji postoji i „jedan broj Turaka, ali i muslimanskog stanovništva, bilo da se oni zovu Bošnjaci ili Muslimani, koje ima posebne simpatije prema Turskoj“.\n„Mi sve to moramo i treba da koristimo da bude u funkciji zajedničkog života i zajedničkih interesa Srbije i Turske“, zaključio je Dačić, navodi Anadolija.


Predsjedavajući Vijeća ministara BiH Denis Zvizdić primio je danas u Sarajevu predsjednika Evropskog parlamenta Martina Schulza s kojim je razgovarao o aktuelnoj ekonomskoj i političkoj situaciji u BiH.\nPredsjedavajući Zvizdić je upoznao predsjednika Schulza o aktivnostima Vijeća ministara na ubrzavanju evropskog puta BiH. Istaknuo je da je već usvojena reformska agenda, a da je na današnjoj sjednici Vijeće ministara usvojilo Okvirne prometne politike BiH za period od 2015. do 2030. godine, kojom se želi stvoriti ekonomičan i efikasan prometni sistem usklađen sa standardima EU i pravilima WTO-a, a čime se za BiH otvara mogućnost finansiranja izgradnje infrastrukturalnih projekata kroz IPA II fondove.\nPredsjednik Schulz je rekao da je Bosna i Hercegovina dio Evrope i da je njeno mjesto u EU. Naglasio je da je EU posvećena stabilnosti BiH, kao temelja stabilnosti regije, kroz ekonomski rast i zapošljavanje mladih.\nNaglasio je da je to najbolji način za prevenciju bilo kakve radikalizacije i destabilizacije, saopćila je Služba za informiranje Vijeća ministara BiH.\nPredsjedavajući Zvizdić je naglasio da Vijeće ministara ostaje posvećeno EU integracijama, razvoju ekonomije, vladavini prava i što skorijoj aktivaciji MAP-a za NATO.\nDodao je da, ako se nastavi raditi ovom dinamikom, očekuje kredibilnu aplikaciju BiH za članstvo u EU krajem ove ili početkom naredne godine.\n– Prioritet su nam ekonomski razvoj i zapošljavanje mladih, a shvatamo da bez stabilnosti i sigurnosti nema kvalitetnog ekonomskog razvoja. BiH više nego ikada treba mir i regionalnu saradnju – rekao je Zvizdić.\n#denis zvizdić#Martin Schulz


Otkup polovnog Citroen kombija - Otkup Polovnih Automobila\nPočetna / Otkupljeni polovni automobili / Polovni Citroen kombi 1995. godište iz Beograda\nCitroen je čuveni francuski proizvođač automobila koji postoji duže od jednog veka. Modele kombi vozila proizvodio je još tokom sredine prošlog veka, ali je komercijalna upotreba ovih četvorotočkaša naglo skočila u drugoj polovini 20. veka. Kombi vozila Citroen fabrike čine pouzdanog saputnika koji služi za transport i čest je prizor na našim ulicama.\nOvoga puta, nas je kontaktirao vlasnik polovnog kombi vozila Citroen iz Beograda. Kao što već znate, na vaš poziv odgovaramo u roku od 48h, pa smo tako bez dvoumljenja spremno odgovorili i na ovaj. Na teren izlazimo kako bismo procenili stanje u kojem se vozil nalazi i dogovorili fer i korektnu cenu. Mi otkupljujemo sve vrste vozila, bez obzira na pređenu kilometražu, stanje motora ili enterijer.\nKarakteristike Citroen kombi vozila iz 1995. godine\nKilometraža: 785.000 km\nZapremina motora: 1580 cm3\nOtkup i cena Citroen kombi polovnjaka\nKompaniju je osnovao Andre Sitroen 1919. godine, a danas je deo PSA grupacije. Sedište ove kompanije nalazi se u glavnom gradu Francuske. Poznati proizvođač automobila veoma je zastupljen na domaćem tržištu, a kombi vozila Citroen prozivodnje se koriste kao transportna sredstva za robu i zalihe u brojnim firmama i preduzećima.\nOvog puta, nas je kontaktirao vlasnik polovnog kombi vozila iz Beograda. Svako ko je upoznat sa našim načinom poslovanja zna da vršimo otkup polovnih automobila i da dolazimo na lice mesta. Upravo zbog toga nas je i pozvao vlasnik kombija francuskog proizvođača Citroen.\nPrema njegovim rečima, vozilo je prevashodno korišćenje prilikom transporta u sklopu privatnog biznisa, prešlo je veliki broj kilometara i poslužilo svojoj svrsi. Nakon više od 20 godina korišćenja, vlasnik nam je otkrio da je vreme za neki noviji model. Uz obavljenu inspekciju, utvrdili smo da je enterijer solidno očuvan, a da je dotrajalost vozila glavni “nedostatak”.\nOgrebotine na karoseriji, posebno kod kliznih vrata, posledica su utovara i istovara robe, a vozilo je dobro očuvano, s obzirom na pređenu kilometražu i godište. Očuvan spoljašnji izgled, karoserija i farovi, pređena kilometraža, godište i enterijer koji je u solidnom stanju uticali su konačno formiranje cene.\nVažno je da napomenemo da uvek nudimo realnu cenu kojom su zadovoljne obe strane i da otkupljujemo sve vrste vozila. Tako je i bilo i ovog puta, pa smo nakon obavljene inspekcije i razgovora sa vlasnikom utvrdili realnu cenu koja je zadovoljila obe strane – 1.000 evra.\nUkoliko i vi imate neko polovno vozilo koje želite da prodate, kontaktirajte nas i u roku od 48 sati odgovaramo na vaš poziv i izlazimo na teren. Bez obzira na godište, stanje ili pređenu kilometražu, utvrđuje realnu cenu na obostrano zadovoljstvo. Takođe, možete nam poslati online upit kako biste dobili besplatnu procenu automobila i na taj način saznajte koja je realna cena tog polovnjaka.


PANČEVO: GSA uknjižila 3,8 miliona dinara gubitka | 013 info\nPančevo, Pet, 06/12/2019 - 10:13\nJavno gradsko preduzeće Gradska stambena agencija je za 9 meseci zabeležilo gubitak od 3,8 miliona dinara. Prihodovali su 45 odsto od planiranih 138 miliona dinara za ovaj period, a potrošili 48 posto planiranog.\nGSA je objasnila da je gubitak rezultat povećanih plaćanja po osnovu PDV-a. Ova firma ističe da redovno održava 370 objekata, a interveniše i po zahtevima Skupština stanara. Najavljuju i utuženje korisnika usluga koji nisu izmirili svoje obaveze iz 2018. godine.\nU 2019. GSA kaže da je u rekonstrukcije gradskih stanova i projektno planiranje uložila 31,7 miliona dinara. Rekonstruisani su stanovi u pančevačkim ulicama Cara Dušana, Lj. Kovačevića, Maksima Gorkog, Žarka Fogaraša, u Glogonju u ulici Oslobođenja, i stačevačkim ulicama Utrinska i Somborska.


OSM Televizija - Anđelković: Beograd da čuva nacionalne interese i Srpsku\nAnđelković: Beograd da čuva nacionalne interese i Srpsku\nPolitički analitičar Dragomir Anđelković smatra da Srbija ne treba da vodi velike geopolitičke bitke, nego da se prema NATO-u i ostalim pitanjima postavi tako što će štititi srpske nacionalne interese, te poručio da je nacionalni interes održati i ojačati Republiku Srpsku.\n"Naš nacionalni interes je da održimo Republiku Srpsku, da je ojačamo i maksimalno vratimo na dejtonska ovlaštenja i ako se bude rješavalo kosovsko pitanje na način da dođe do nekakve podjele, da zahtjevamo za Republiku Srpsku isto što dobije dio Kosova koji bi pripao Albancima. Nama je bitno da makar dio Kosova bude vraćen pod jurisdikciju Srbije, ako ne možemo da vratimo cijelo", izjavio je Anđelković za Televiziju Pink.\nOn smatra da Beograd ne treba da se postavlja prema NATO-u u skladu sa politikom koju Vašington ima prema Moskvi ili obrnuto, nego da štiti svoje interese, ukazujući na to da je veliki broj građana protiv ulaska u NATO.\n"Kada bi vodeće NATO zemlje promijenile odnos prema srpskim pitanjima, od Kosova i Metohije do Republike Srpske, brzo bi se izmijenio stav naše javnosti. Ono što se dešavalo jeste veliki teret i čini to da veliki broj građana Srbije ima negativan stav prema NATO-u", rekao je Anđelković.\nPrema njegovim riječima, vodeće NATO zemlje se percipiraju kao one koje stoje iza separatizma Kosova, odnosno, one koje nisu naklonjenje dejtonskom statusu Republike Srpske.\nJoš iz iste kategorije: « Hrvatska i Katolička crkva stoje iza pamfleta Romana Leljka Hrvatska: Sve veći pritisci da simboli NDH budu legalizovani »


Novi saziv skupštine u avgustu – ZoomUe\nNovi saziv skupštine u avgustu\nby Slobodan Simic · Published 9 јула, 2020 · Updated 9 јула, 2020\nNOVA VAROŠ – Konstitutivna sednica novog saziva Skupštine opštine biće održana u ponedeljak 17. avgusta. Na njoj će biti potvrđeni mandati novim odbornicima, a biraće se i predsednik Skupštine, zamenik i sekretar.\nSkupština opštine Nova Varoš ima 27 odborničkih mesta, a u novom sazivu biće predstavnici šest izbornih lista. Opštinska izborna komisija donela je rešenje o dodeli mandata odbornicima po redosledu na izbornoj listi. Čak 17 njih je jednom ili u više mandata već sedelo u klupama lokalnog parlamenta.\nTags: konstitutivna sednicaNova Varoš\nNext story Letnji Meridian kalendar\nPrevious story Otkazani sabori trubača


Južnoafrička Republika je tradicionalno lider u automobilskoj industriji afričkog kontinenta sa trenutnom proizvodnjom većom od pola miliona automobila godišnje.\nKompanija AutoZone, članica grupacije Temot, je vodeći nezavisni lanac veleprodaje i maloprodaje autodelova i autoopreme u Južnoj Africi. Raspolaže sa 246 ekspozitura u vlasništvu i sa 28 ekspozitura koje posluju po principu franšiza. Proizvodni program 688 dobavljača svetske klase prisutan je u njihovom magacinu sa asortimanom od preko 75 000 delova.\nPored sopstvenih brendova Ecotech, Elpar, Femo, Autokraft, Tomihawk, Eddies Spares i drugih, prodaju i proizvode poznatih brendova, od kojih izdvajamo : Bosch, Castrol, SKF, Valeo, Monroe, Shell, MANN-FILTER, Yokohama, Pioneer, Narva itd.\nZahvaljujući kvalitetnom asortimanu autodelova i vrhunskom uslugom, AutoZone je stekao lojalnu bazu klijenata među kojima su veleprodajni i maloprodajni trgovci autodelova, serviseri i vlasnici automobila koji se nalaze širom Južne Afrike, Namibije, Svazilenda i Bocvane.\nU kompaniji AutoZone, kao tržišnom lideru, osnovno pravilo je da zadovoljstvo kupaca sa kojima sarađuju bude na najvišem nivou. Danas se automobilska industrija suočava sa velikim promenama koje donose digitalne tehnologije. Potrošački zahtevi obavezuju trgovce autodelovima da prate trendove, a inovacije se nameću kao imperativ, što podrazumeva praćenje i implementaciju najnovijih trendova u svakodnevno poslovanje.\nZato smo njihov poziv da sarađujemo na projektima koji će ispuniti zahteve savremene trgovine prihvatili sa velikim zadovoljstvom.\nRezultat naše dosadašnje saradnje je pokretanje Webshopa koji koriste njihovi veleprodajni kupci.\nPutem Webshopa, kompanija AutoZone će svojim kupcima i zaposlenima omogućiti jednostavniju i bržu međusobnu komunikaciju, što će uticati na povećanje obima prometa, olakšanu proceduru poručivanja i skraćenje vremenskog intervala za prosleđivanje kvalitetnog odgovora.\nSa velikim izborom autodelova renomiranih proizvođača, uz asistenciju našeg veleprodajnog Webshopa verujemo da će poslovanje i profitabilnost kompanije AutoZone biti podignuti na viši nivo.\nUvek se trudimo da naši proizvodi prevaziđu očekivanja korisnika i da olakšaju njihovo poslovanje. Nadamo da će tako biti i sa našim novim korisnikom, i da će naš Webshop opravdati njegova očekivanja i omogućiti mu novu dimenziju poslovanja.\nPotpisivanjem dugoročnog Ugovora sa kompanijom AutoZone označili smo početak jedne uspešne poslovne saradnje.


Novi balkanski apsurd: Uvode sankcije Rusiji i istovremeno joj traže vakcine - Sputnjik Srbija\n00:23 11 April 2021\nNovi balkanski apsurd: Uvode sankcije Rusiji i istovremeno joj traže vakcine\n22:54 31.03.2021 Preuzmite kraći link\nApsurdna situacija u kojoj se nalaze neke balkanske zemlje je da u istom danu sa Rusijom pregovaraju o nabavci vakcina i da se pridružuju sankcijama koje joj je uvela EU. One to rade pod geopolitičkim pritiskom Zapada. Sa druge strane, Srbija ne mora tako da se ponaša, jer je njena situacija značajno drugačija.\nApsurdnost geopolitičke situacije u kojoj se nalaze pojedine balkanske zemlje rečito se može videti na primeru Crne Gore, čiji premijer pregovara sa šefom ruske diplomatije o nabavci ruskih vakcina Sputnjik Ve, ali i o obeležavanju 310 godina od uspostavljanja političkih veza, dok se u istom danu njegova vlada pridružuje sankcijama koje je EU uvela Rusiji zbog navodnih kršenja ljudskih prava u slučaju Alekseja Navaljnog.\nUz Crnu Goru, sankcijama su se priključile i druge dve članice NATO sa prostora bivše Jugoslavije koje nisu članice EU, Severna Makedonija i Albanija.\nApsurdna situacija balkanskih zemalja - protiv Rusije koja im je potrebna\nTo što crnogorski premijer Krivokapić istovremeno ugovara nabavku Sputnjika Ve i pridružuje se sankcijama Rusiji, Aleksandar Gajić iz Instituta za evropske studije naziva svojevrsnim paradoksom u kome se nalaze balkanske zemlje. One su svesne da sa Zapada ne mogu da dobiju dovoljnu količinu vakcina i računaju da Rusija shvata njihovu situaciju – da se nalaze pod pritiskom i da se pod prinudom pridružuju sankcijama.\n„Rusija sada ima mogućnost da, ili odbije njihove zahteve za vakcinama, ili da pokaže širokogrudost, da im i pored toga što im balkanske zemlje uvode sankcije sledeći diktat velikih sila sa Zapada, da vakcine, uzimajući u obzir diplomatske odnose, šire geostrateške interese i, pre svega uviđajući da su te zemlje to učinile pod pritiskom“, navodi on.\nPrema Gajićevim rečima, problem je upravo u tome što su Crna Gora, Severna Makedonija i Albanija članice NATO – zbog članstva u severnoatlantskoj alijansi one su prinuđene da se pridruže sankcijama kako bi iskazale lojalnost i ne bi snosile posledice.\n„Sa jedne strane, one se nalaze u nezavidnoj zdravstvenoj situaciji i iskaju vakcine od koga god mogu, a najpre od Rusije. Sa druge strane, pošto su članice NATO, prinuđene su da slede politiku koju diktiraju dominantne članice pakta i EU“, objašnjava Gajić.\nSrpski recept – funkcionišu četiri stuba\nSrbija, pak, nije članica NATO i ne mora slepo da sledi diktate zapadnih sila, dodaje Gajić – naša zemlja je tek u poslednjih nekoliko godina počela da primenjuje davno proklamovanu politiku „četiri stuba“ spoljne politike. Srbija, prema Gajićevim rečima, ima dovoljno širok manevarski prostor i potencijale koji joj omogućavaju da niko ne može lako da je uceni.\n„I ekonomska situacija u Srbiji neuporedivo je bolja nego što je bila pre pet, šest godina, tako da okolnosti u kojima se naša zemlja nalazi, uz dobre odnose i na istoku i na zapadu donose pozitivne rezultate. Uz to, u regionu se Srbija pozicionirala kao neko ko pomaže drugima i ima dovoljno sposobnosti da se sam snabde vakcinama, dok u procesu pridruživanja EU nije obavezna da se priključi zajedničkoj spoljnoj i bezbednosnoj politici dok ne postane punopravna članica Unije. Ni ove druge zemlje nisu obavezne da slede spoljnu politiku EU, ali očigledno je da im je ulazak u NATO suzio spoljnopolitičke mogućnosti“, navodi Gajić.\nNauk za budućnost\nObjava da su se Crna Gora, Albanija i Severna Makedonija pridružile proširenim sankcijama EU protiv Rusije stigla je iz Brisela.\nUz tri balkanske zemlje, sankcijama su se pridružile i Ukrajina, Norveška, Island i Lihtenštajn, a visoki predstavnik EU za spoljnu i bezbednosnu politiku Žozep Borelj saopštio je da zvanični Brisel ove odluke prima k znanju i pozdravlja ih.\nEvropska unija je, podsećamo, 2. marta uvela sankcije četvorici državljana Rusije u okviru novog globalnog režima zbog navodnog kršenja ljudskih prava u slučaju hapšenja Alekseja Navaljnog.\nNakon EU i Sjedinjene Američke Države su najavile uvođenje sankcija Rusiji. Na spisku sankcija nalazi se 14 organizacija sa formulacijom „za proizvodnju biološkog i hemijskog oružja“. Osim toga, američke sankcije usmerene su na konkretna lica i organizacije, a uključivaće i ograničenja na izvoz i vize.\nKrajem marta je i Kanada uvela sankcije protiv devet ruskih zvaničnika zbog situacije sa Navaljnim.\nPortparol ruskog predsednika Dmitrij Peskov istakao je da nove sankcije EU i SAD protiv Rusije znatno štete ionako žalosnim odnosima. On je primetio da je Kremlj uveren da politika sankcija protiv Rusije ne postiže svoj cilj.\nSličnu rešenost da slede EU i druge zapadne sile, balkanske države donedavno su pokazivale i po pitanju nabavke vakcina, da bi se ubrzo predomislile i, nakon što su shvatile da sa zapada neće dobiti vakcine, počele da ih nabavljaju od Rusije i Kine. Slobodno se može reći da su tri balkanske članice NATO demonstrativno odbijale da razmotre mogućnosti kupovine vakcina sa istoka.\nJoš početkom februara, makedonski ministar ekonomije Krečnik Bekteši odbijao je mogućnost nabavke vakcina sa istoka.\n„Srbija kupuje vakcine iz Rusije, ali mi smo kao država orijentisani prema Evropskoj uniji“, rekao je on, dok je albanski Edi Rama u istom periodu ponudu Rusije da njegovu zemlju snabde vakcinom Sputnjik Ve nazvao „provokacijom“.\nSituacija se ubrzo promenila, pa je Severna Makedonija krajem februara i početkom marta ugovorila kupovinu 100 000 doza vakcine Sputnjik Ve, dok je u Albaniji masovna vakcinacija počela tek pošto je ta zemlja krajem ovog meseca nabavila 192 000 doza kineske vakcine.\nMožda će se tri balkanske zemlje, poučene primerom vakcina, osloboditi i drugih geopolitičkih stega kada su u pitanju zemlje Istoka.\nNATO, Balkan, Rusija, sankcije


Snežana Čongradin - Peščanik - Dev\nSnežana Čongradin 19/08/2014\nSnežana Čongradin 12/08/2014\nInicijativa DS za ocenu ustavnosti Zakona o ratifikaciji ugovora između Srbije i Ujedinjenih Arapskih Emirata, u vezi sa prodajom Jata kompaniji Etihad, nema praktičnog pravnog smisla i predstavlja loše rešenje.\nSnežana Čongradin 03/06/2014\nDanas – Urednica Peščanika Svetlana Lukić ističe za Danas da “nije mali problem činjenica da policija treba da istražuje događaj u kome je njihov šef jedan od glavnih aktera”.\nSnežana Čongradin 09/10/2011\nPrema navodima izvora bliskih Zoranu Đinđiću, posle 5. oktobra u Beograd je došlo na desetine ruskih špijuna i kgb-ovaca.\nŠtitili su me oni protiv kojih je trebalo da svedočim\nSnežana Čongradin 03/09/2011\nBojan Zlatković, zaštićeni svedok za ratne zločine na Kosovu, bivši pripadnik SAJ, o teroru Jedinice za zaštitu svedoka.\nSnežana Čongradin 20/07/2011\nPetar Luković je nezasluženo dobio značaj paradigme granice koju Nataša Kandić nikada neće biti u prilici da pređe.\nSnežana Čongradin 09/07/2011\nPosle osam godina ignorisanja vlasti u BiH i razvijanja specijalnih veza sa RS, Boris Tadić je konačno otišao u prvu zvaničnu posetu Sarajevu.\nFantazmi o neprijatelju\nSnežana Čongradin 15/05/2011\nNema više „rata za teritorije“. Taj rat je i devedesetih bio jedan skandalozni ispad, jedno nerazumno iskliznuće iz istorije, koje je iznenadilo svet.\nSnežana Čongradin 06/01/2011\nKabinet doktora Koštunice IV\nSnežana Čongradin 30/12/2010\nZoran Janić, Snežana Čongradin, Matja Stojanović: Scenario za film.\nKabinet doktora Koštunice III\nSnežana Čongradin 28/12/2010\nZoran Janić, Snežana Čongradin, Matja Stojanović: Sve o pobuni JSO je skupljeno na jednom mestu u krivičnoj prijavi Srđe Popovića.\nKabinet doktora Koštunice II\nSnežana Čongradin 27/12/2010\nZoran Janić, Snežana Čongradin, Matja Stojanović: Zahtev za smenu Gorana Petrovića i Zorana Mijatovića poklapa se sa otkrićem masovnih grobnica kosovskih Albanaca u Srbiji.\nKabinet doktora Koštunice I\nSnežana Čongradin 26/12/2010\nZoran Janić, Snežana Čongradin, Matja Stojanović: Milošević se prvo bez reči zagledao u Koštunicu, toliko da je ovom počelo da biva neprijatno, a onda je krenuo sa optužbama.\nNe smemo ponoviti greške iz 2006. godine\nNećemo odustati od utvrđivanja istine o pobuni JSO i političkoj pozadini ubistva Zorana Đinđića – ocenjuje Snežana Malović.\nSnežana Čongradin 08/12/2010\nSnežana Čongradin, Zoran Janić, Matja Stojanović: Prijava Srđe Popovića dira u srce delikatnog balansa između postmiloševićevske i postđinđićevske Srbije.\nSnežana Čongradin 13/11/2010\nŠto se tiče odnosa između Tomića i Koštunice, njih je sjedinjavao otpor prema saradnji sa Haškim tribunalom.\nČiplić ne sprovodi Tadićeve ideje\nSnežana Čongradin 27/09/2010\nMarko Karadžić u intervjuu za dnevni list Danas, razgovor vodila Snežana Čongradin.\nTranskripti i prevodi\nSnežana Čongradin 21/09/2010\nObjavljujemo svedočenje zamenika tužioca Milana Petrovića da je Jurišić osuđen na osnovu nepostojećeg sporazuma.\nSnežana Čongradin 15/09/2010\nEU knew Serbia was blackmailing us\nSnežana Čongradin 30/08/2010\nInterview with Damir Arnaut, head of Ejup Ganic’s defense team before the Westminster court.\nEU je znala da nas Srbija ucenjuje\nSnežana Čongradin 26/08/2010\nDamir Arnaut, šef pravnog tima za odbranu Ejupa Ganića u intervjuu za Peščanik.\nFalsifikati i ucene\nSnežana Čongradin 08/08/2010\nSrpske vlasti su gonile nevine građane BiH na osnovu falsifikovanih dokumenata.\nZatvoreni srpski zatvori\nSnežana Čongradin 27/05/2010\nS. Čongradin / M. Stojanović: Vlasti u Sarajevu sumnjaju da su srpski zvaničnici imali plan da Silajdžića stave pred svršen čin, odričući mu odobrenu posetu Jurišiću.\nSnežana Čongradin 21/01/2010\nJelko Kacin, izvestilac Evropskog parlamenta za Srbiju, u razgovoru za Peščanik: Beograd treba da usvoji samo jednu rezoluciju, koja osuđuje samo genocid u Srebrenici.\nGrađani koji se sami čuvaju\nSnežana Čongradin 20/11/2009\nTokom tri dana žalosti više od pola miliona građana je, uprkos opasnosti da se inficiraju virusom H1N1, satima čekalo u redu da uđe u Sabornu crkvu i oda poštu mrtvom telu izloženom u otvorenom kovčegu.\nPrvi predsednik EU konzervativac\nNa čelu Unije nalazi se Herman Van Ropmuj, poznat po izjavi da «Turska nije deo Evrope i nikada neće biti njen deo».\nSnežana Čongradin 19/11/2009\nIzvedba najnovije predstave državnog vrha – patrijarhova smrt, pogodila je pravo u živac kolektivne histerije.\nSnežana Čongradin 01/11/2009\nMedvedev ima ideju o stvaranju novog bezbednosnog sistema, Abdulah Gul o Srbiji govori kao o turskom susedu, Turska podržava iranski nuklearni program, Ivica Dačić ljubi Zid plača u Jerusalimu, a Vaclav Klaus hvali Rusiju.


CRTA :Negativan istinomer indeks Vlade Republike Srbije - CRTA\nUncategorized @sr / 23.07.2013.\nViše od 60 odsto izjava ministara koje je Istinomer obradio u prvih godinu dana rada Vlade, ocenjene su negativno. Pozitivnih je jedna petina dok su ostale u grupi „srednjih“, odnosno dobile su ocenu „radi se na tome“. Lideri najvećih stranaka, Aleksandar Vučić, Ivica Dačić i Mlađan Dinkić bili su najeksponiraniji u javnosti i oni imaju i najviše ocenjenih izjava na sajtu, saopštio je Centar za istraživanje, transparentnost i odgovornost (CRTA), koji realizuje projekat Istinomer.\n«Fudbalskim žargonom rečeno, najistureniji, špic igrači Vlade su Dačić, Vučić i Dinkić. Ostalo je primetno da su premijer i vicepremijer, Dačić i Vučić znatno manje govorili o svojim ministarskim resorima policiji i vojsci, odnosno unutrašnjim poslovima i odbrani. Kao da je za njih preveliki zalogaj bio da uz najvažnije dve funkcije u Vladi Srbije imaju i dva izuzetno značajna resora» izjavio je Siniša Dedeić, glavni i odgovorni urednik sajta Istinomer.\nNajniže na skali “Istinomer indeksa” nalazi se ministar saobraćaja Milutin Mrkonjić sa minus 7,62 dok je ministar unutrašnje i spoljne trgovine i telekomunikacija Rasim Ljajić najviše pozicioniran sa plus 2,38. Četvoro članova Vlade Srbije – Sulejman Ugljanin, Alisa Marić, Suzana Grubješić i Ivan Mrkić nisu nijednom ocenjeni, jer su njihove izjave bile, po kriterijumima Istinomera, neocenjive.\n“Najavljena rekonstrukcija Vlade je svakako pozitivna stvar sa stanovišta političke odgovornosti, koja treba da postane praksa. Međutim, i dalje ostaje nejasno po kojim kriterijumima će se vrednovati rad ministara, kao i ko je sve uključen u procenu rezultata njihovog rada. Periodično ćemo kroz Istinomer indeks pratiti koliko su članovi Vlade odgovorni kada je u pitanju politička komunikacija, a vrlo glasno ćemo reagovati na bilo kakvu naznaku zanemarivanja interesa građana”, izjavila je Vukosava Crnjanski Šabović.\nIstinomer je povodom skandala “Mala matura” pokrenuo kampanju za smenu ministra prosvete Žarka Obradovića, jer je on svojim izjavama i ponašanjem pokazao da nije dostaojan javne funkcije koja mu je poverena. Za nekoliko dana peticiju je podržalo 15 hiljada građana.\nNa sajtu Istinomer (www.istinomer.rs) citiraju se, analiziraju i ocenjuju izjave političara i drugih javnih ličnosti po kriterijumima istinitosti, doslednosti i ispunjenja obećanja. Do sada je ocenjeno 400 aktera, više od 2.500 izjava i urađeno 600 analiza.


O Nama – Click & Book Travel\nClick&Book Travel je uslužna kompanija koja radi sa preko 1500 pojedinačnih hotela i malih grupa/lanaca hotela u 50 zemalja. Kompanija je osnovana 2012. Click and Book Travel posluje u oblasti prodaje individualnih i grupnih putovanja u zemljama Balkana, zemljama drugih evropskih regiona, Mediterana i zemljama Azije i Afrike, sa ciljem daljeg širenja. Razvili smo se u poslovni sistem koji obuhvata širok spektar usluga, dok istovremeno nastavljajamo da istražujemo nove zanimljive mogućnosti u cilju pružanja kontinuiranog kvaliteta usluga. Click&Book Travel nudi hotele turističkoj industriji i industriji onlajn rezervacija, uz neto cenu ili naknadu. Naši partneri i kupci su tur-operatori, lokalne turističke agencije i onlajn sistemi prodaje.\nNašim klijentima nudimo najbolja rešenja u svim oblastima turizma, koristeći najnovija tehnološka rešenja u kombinaciji sa profesionalnim iskustvom i preporukama. Svoje mesto na tržištima izborili smo pre svega kvalitetom usluge i korišćenjem savremenih sredstava marketinga, tehnološkog razvoja, istraživanja i praćenja tržišta, redovnog usavršavanja osoblja i pažljivog odabira dobavljača.\nNaša misija je da budemo lider kvaliteta i lider u uslugama u svim oblastima hotelske i turističke industrije. Naš cilj je da organizujemo poslovna putovanja i ispunimo snove o odmoru našim klijentima kroz našu posvećenost personalizovanoj usluzi na najvišem nivou. Uz usluge koje pružamo klijentima, individualnim putnicima i kompanijama nastojimo da olakšamo i obezbedimo sredstva za efikasniji, sofisticiraniji i profitabilniji razvoj poslovanja i na taj način steknemo i zadržimo liderstvo u svojoj oblasti. Cilj nam je da našim klijentima ponudimo najbolja moguća rešenja za njihova poslovna i privatna putovanja primenom tehnologije i znanja. Verujemo da će dosledan i kvalitetan rad rezultirati lojalnim, dugoročnim odnosima. Verujemo da naša usluga treba da prevaziđe industrijske standarde i da bude najbolja moguća ponuda za klijenta.


Skoplje odbacuje poziv Bugarske na poseban sastanak istorijske komisije\nRepublika Severna Makedonija odbacila je zahtev Bugarske za posebnim sastankom zajedničke komisije za istorijska i obrazovna pitanja, čiji je cilj trebalo biti ubrzanje napora kako bi se preostala sporna pitanja rešila pre oktobra.\nBugarski ko-predsedavajući komisije Angel Dimitrov ranije je poslao zahtev Severnoj Makedoniji da se ta komisija sastane pre kraja avgusta.\nZahtev je usledio je nakon poziva bugarskog premijera Boika Borissova tokom posete Skoplju 1. avgusta, da komisija donese rezultate do oktobra, te da ne odlaže sastanke, nego „svakodnevno radi“.\nBugarska nacionalna televizija izvestila je 4. avgusta da je predsedavajući komisije Severne Makedonije, profesor Dragi Georgiev, rekao da sastanak u avgustu nije moguć zbog sezone letnjih odmora, a sledeći sastanak biće održan kako je zakazano 12. i 13. septembra.\nKomisija je osnovana u skladu sa dugoočekivanim sporazumom o dobrosusedstvu između Bugarske i Severne Makedonije i potrebna je za postizanje konsenzusa o ključnim pojedincima i događajima iz zajedničke istorije dve zemlje.\nKonsenzus o ličnosti revolucionara Goce Delčeva je nije ustanovljen na komisiji i ranije je bio izložen riziku opstrukcije.\nPrema BNT-u, Georgiev je rekao da zahtev za traženjem brzog rešenja kada je Goce Delčev u pitanju, u svrhu zadovoljavanja političkih potreba, može negativno uticati na rad komisije.\nRešenjem „spora oko imena“ sa Grčkom, Severna Makedonija se nada napretku u svojim evroatlantskim težnjama. Očekivalo se da će u junu 2019. ministri spoljnih poslova EU doneti odluku o otvaranju pregovora o pristupanju sa Severnom Makedonijom – i sa Albanijom – ali su odlučili da odlože odluku do oktobra./ibna


"Javno preduzeće za upravljanje putevima, urbanističko planiranje i stanovanje" | Zbog vandala sanacija Zelene fontane tek narednog leta\nZbog vandala sanacija Zelene fontane tek narednog leta\n18 авг Zbog vandala sanacija Zelene fontane tek narednog leta\nPosted at 14:47h in Arhiva\tby\tSaša Ratković\nDirekcija za izgradnju Grada Subotice već godinama ne može da stane na put nasilnicima koji uništavaju gradsku rasvetu. U poslednje vreme sve je više onih koji kradu rešetke sa slivnika, poklopce sa šahtova, uništavaju i čupaju saobraćajne znake. Za postavljanje novih poklopaca ove godine moralo je da se izdvoji dva miliona dinara.\nPošto se svakodnevno saniraju štete koje naprave lopovi i vandali, Direkcija ne može da počne sanaciju Zelene fontane koja je u katastrofalnom stanju. Svaki dan odlaganja znači dalje ruiniranje objekta koji je jedan od simbola grada, ali, sudeći po novcu u kasi, radovi će početi tek narednog leta.\n– Da se isto ne bi dogodilo i sa Plavom fontanom, izdali smo nalog da se do zime otklone sitna oštećenja na njoj. Za održavanje fontana ove godine moramo da potrošimo 1,4 miliona dinara, u šta ulaze troškovi zaštite za zimu. Osim toga, za vodu koju su potrošile fontane platićemo 1,2 miliona dinara – napominje direktor Direkcije za izgradnju grada.\nOsim fontana, u gradu bi trebalo obnoviti nekoliko gradskih česama koje ove godine nisu bile u funkciji. I njih su oštetili vandali, a početkom proleća u Direkciji nije bilo novca za njihovu obnovu.\nZa revitalizaciju 37 subotičkih ulica Direkcija je Fondu za kapitalna ulaganja Vojvodine predala dokumentaciju. Ali, radovi koji bi trebalo da koštaju 280 miliona dinara, nisu započeli jer nema odgovora iz fonda.\n– Grad nema dovoljno novca za obnovu ulica i zato očekujemo pomoć pokrajine. Novcem iz gradskog budžeta trenutno presvlačimo Banijsku, od Segedinskog puta do Josipa Kraša. Obnavljamo signalizaciju, a završićemo i tehničku dokumentaciju za izgradnju novih autobuskih stajališta u vrednosti od 25 miliona dinara. Očekujemo da ćemo novac za te radove dobiti od Fonda za kapitalna ulaganja – naglasio je direktor subotičke Direkcije.


Istraživanje: Potrebno veće učešće gradjana u reformi javne uprave - VIRALNE\nHome / DRUŠTVO / Istraživanje: Potrebno veće učešće gradjana u reformi javne uprave\nIstraživanje: Potrebno veće učešće gradjana u reformi javne uprave\nVećina gradjana Srbije zadovoljna je kvalitetom javnih usluga ali ne u potpunosti, a gradjani kao najveće probleme vide neprofesionalnost i neljubaznost službenika i neefikasnost u radu ustanova koja se očitava kroz manjak organizacije, sporost procedura i dugo čekanje, pokazalo je danas predstavljeno istraživanje u okviru projekta „Partnerstvom do dobre javne uprave“.\nIstraživanje su sproveli Evropski pokret u Srbiji i Centar za evropske politike uz podršku Američke agencije za medjunarodni razvoj USAID i još 12 organizacija, a ono se fokusiralo na oblasti primarnog zdravstva, odnosno domove zdravlja, izdavanje ličnih dokumenata i upis u predškolske ustanove i osnovne škole.\n„Iako rezultati pokazuju da je većina gradjana zadovoljna javnim uslugama, malo dublji pogled govori da je broj onih koji su potpuno zadovoljni mnogo manji“, rekla je danas Tara Tepavac iz Evropskog pokreta u Srbiji, koja je i menadžerka projekta, na le tribini „Fali vam jedan papir – Da li smo zadovoljni javnim uslugama“ na kojoj su predstavljeni rezultati istraživanja.\nTepavac je navela da oko polovine ispitanih gradjana smatra da je dobro informisano o svojim pravima, dok više od polovine misli da im je potrebno još informacija.\n„Informacije očekuju pre svega od ljudi koji rade u tim ustanovama, ali takodje i od medija, i zato smatramo da je važno da se ove teme što više prate i da civilno društvo radi ovakve projekte“, navela je ona i dodala da je cilj da reforma javne uprave bude takva da bude „orijentisana ka samim gradjanima i onome što oni smatraju važnim“.\nOna je pozvala gradjane da na internet portalu www.mojauprava.rs podele svoja iskustva i utiske stečene prilikom korišćenja javnih usluga, da bi to poslužilo kao preporuka u narednim istraživanjima.\nProgramska direktorka Centra za evropske politike Milena Lazarević rekla je da je učešće gradjana u unapredjivanju javnih usluga od ključnog značaja.\n„Srbija beleži napredak u mnogim oblastima javnih usluga, ali aspekt spone gradjana i javnih institucija i spone gradjana i javnih službi, kada je u pitanju davanje povratne informacije i dobijanje informacija od gradjana šta je kvalitetno a šta nije, čime su gradjani zadovoljni a čime nisu ne funkcioniše“, rekla je Lazarević.\nOna je navela da Srbiju uskoro očekuje važan izveštaj u oblasti reforme javne uprave koji će imati uticaj na proces pristupanja EU i u kom se ocenjuje da se javna uprava, iako su javne usluge unapredjene, ne bavi gradjanima, „ne pita ih za mišljenje, ne traži da kažu šta ih muči, šta jeste a šta nije bilo dobro“.\nNedostatak povratne informacije od gradjana je, kaže Lazarević, razlog zašto velika većina gradjana smatra da za ostvarivanje svojih prava mora da koristi veze i „sitnu korupciju“.\n„Glavni problem našeg mentaliteta je da takve stvari ne prepoznaje kao korupciju. Koliko god to bila sitna korupcija ona je itekako zarazna i itekako razorna za društvo zato što podrazumeva da vi nemate pravo da očekujete profesionalnu uslugu i profesionalni pristup samim tim što ste platili porez i učestvovali u plaćanju plate tog nekog javnog službenika. Podrazumeva se da morate dati nešto više, na neformalan način, da bi došli do nečega na šta kao gradjanin imate pravo. Moramo stvari nazvati pravim imenom“, rekla je Lazarević.\nZamenik direktora USAID Džefri Skarin je rekao da su „javne usluge test vlasti“ i da postoji korelacija izmedju demokratije i kvaliteta javnih usluga.\nPrema njegovim rečima, reforma javne uprave je važna kao deo procesa pristupanja EU ali da je važna i za same gradjane, koji ne treba da budu samo primaoci nego i učesnici u procesu.\nRezultati istraživanja pokazuju da su u pogledu efikasnosti i kvaliteta javnih usluga obuhvaćenih istraživanjem gradjani uglavnom zadovoljni, ali da prepoznaju i sistemske probleme koji se javljaju, pre svega organizacije rada u javnim ustanovama i čekanju u redovima.\nGotovo polovina gradjana je navela da ne zna kome da se obrati u slučaju kršenja svojih prava u domovima zdravlja, dok je za policiju ta cifra 60 odsto. Potrebu za dodatnim informacijama je navelo 45 odsto gradjana.\nNa tribini su još govorili zamenik generalnog sekretara Evropskog pokreta u Srbiji Ivan Knežević, ekspert Centra za evropske politike Katarina Tadić, pomoćnik ministra državne uprave i lokalne samouprave Saša Mogić, izvršna direktorka Gradjanskih inicijativa Maja Stojanović i šef pravnog tima CRTA Pavle Dimitrijević.\nMaja Stojanović je navela da zadovoljstvo Vojvodjana javnim uslugama pokazuje prednosti decentralizacije.\n← Prethodna vest Radnik obezbedjenja: Praljak je živ i pruža mu se medicinska pomoć\nSledeća vest → Putevi Srbije: Ne krećite na put bez zimske opreme za vozila


Svjetska banka planira realizirati višemilionski projekat energijske efikasnost u BiH – Magazin Plus\nHome/Svjetska banka planira realizirati višemilionski projekat energijske efikasnost u BiH\nSvjetska banka planira realizirati višemilionski projekat energijske efikasnost u BiH\nMidhat Send an email 2012-12-23\nPredstavnici Svjetske banke s Mohinderom Gulatijem na čelu posjetili su tokom ove sedmice Privrednu komoru Kantona Sarajevo (PKKS) gdje su se u razgovorima s predsjednikom Komore Kemalom Grebom i njegovim saradnicima podrobnije upoznali o aktivnostima koje je Komora provodila na polju energijske efikasnosti.\nNaime, Svjetska banka planira realizirati višemilionski projekt energijske efikasnosti, koji bi finansirala Međunarodna asocijacija za razvoj (IDA), a njihovi stručnjaci ovih dana detaljno razmatraju preliminarni dizajn projekta i aranžman njegove implementacije s oba entiteta u BiH i Ministarstvom vanjske trgovine i ekonomskih odnosa, rečeno je za Fenu u Privrednoj komori Kantona Sarajevo.\nNaročito su, kako ističu, zainteresirani za polje energijske efikasnosti u zgradarstvu i investiranje prvenstveno u javni sektor, odnosno u utopljavanje škola i bolnica, gdje bi ovaj projekt Svjetske banke kroz te egzaktne primjere ukazao na pozitivne efekte utopljavanja.\nU tom pravcu realizirana je i posjeta Privrednoj komori Kantona Sarajevo koja ima bogato iskustvo u ovoj oblasti, naročito radeći na projektima kao što su povećanje konkurentnosti malih i srednjih preduzeća na polju EE, trening specijalista za EE/auditore, mehanizmi financiranja i poticaji, uspostavljanje master studija za EE i obnovljive izvore energije.\nKomora je potvrdila da bh. građevinski sektor može kvalitetno i na vrijeme realizovati utopljavanje odabranih objekata, te da su domaće kompanije dorasle realizaciji jednog ovakvog višemilionskog investicijskog projekta.\nČelni ljudi Komore uspjeli su uvjeriti predstavnike Svjetske banke da je građevinski sektor Bosne i Hercegovine više nego sposoban da realizuje projekte energijske efikasnosti u zgradarstvu i da domaće firme posjeduju resurse, odnosno kapacitetet da se uhvate ukoštac s veoma složenim zadacima.\nPotvrda tome su rezultati projekata koje je Komora provodila u proteklom periodu vezano za energijsku efikasnost, a prije svega to su bogate baze podataka domaćih kompanija, zatim baze eksperata, značajan broj certificiranih auditora za EE, postojeća legislativa, kao i dosadašnje reference građevinskog sektora u izvođenju sličnih projekata.\nU Komori očekuju da bi relizacijom ovog projekta bila zaposlena domaća građevinska operativa.\nZa podršku reformama u BiH 84,8 miliona eura\nUgovorom s MMF-om vlast potpisala kapitulaciju


Ratni brodovi Irana u Baltičkom moru | sandzaklive.com\nRatni brodovi Irana u Baltičkom moru\nPretpostavlja se da su iranski brodovi na putu ka godišnjoj pomorskoj paradi u Sankt Peterburgu, objavila je Vojska Danske.\nDanska vojska je danas saopštila da je uočila iranski ratni brod, razarač, i veliki brod za podršku kako plove Baltičkim morem, vjerovatno na putu za Rusiju, na predstojeću paradu.\nMinistarstvo odbrane Danske je objavilo fotografije novog iranskog razarača domaće proizvodnje „Sahand“ i broda za prikupljanje obavještajnih podataka „Makran“ kako plove pored danskog ostrva Bornholm. Fotografije je napravilo Ratno vazduhoplovsto Danske, objavila je agencija AP a prenosi Beta.\n“Pretpostavlja se da su na putu ka godišnjoj pomorskoj paradi u Sankt Peterburgu”, objavila je Vojska Danske.\nDanas je iranska državna novinska agencija IRNA izvijestila je da će zapovjednik Ratne mornarice, admiral Hossein Khanzadi, biti na toj pomorskoj paradi na poziv ruskog ministra odbrane, ali pod uslovom da “ruski planirani program bude u skladu s planovima Ratne flote Irana”.\nOčekuje se da će se pomorska parada održati u nedjelju, prenose ruski državni mediji.\nNeobično dugo putovanje\nDva iranska broda snimljena kod Danske su još u maju isplovila iz svoje luke Bandar Abbas.\nFotografije kompanije “Maxar Technologies” od 28. aprila pokazuju da je na palubi “Makrana” sedam iranskih čamaca za brzi napad, koja obično koriste snage Revolucionarne garde. Na danskim vojnim fotografijama objavljenim danas, tih sedam čamaca se vidi pokriveno ceradom.\nPolitico je krajem maja, pozivajući se na neimenovane zvaničnike, pisao da je Venecuela konačno odredište dva iranska broda. Međutim, izgleda da su oni, umjesto toga, oplovili afrički Rt dobre nade i nastavili ka sjeveru tokom putovanja neobično dugog za Ratnu mornaricu Irana, navode agencije.\nTURČIN RANO UJUTRU VOZIO KABRIO SA SPUŠTENIM KROVOM I STIGAO NA GRADINU: Smrzavao se da bi OVO sakrio u prostoru za pokretni krov\nNa prelazu Gradina, prema Bugarskoj, sprečen je neobičan pokušaj krijumčarenja injekcija vrednih 27.000 evra sakrivenih u prostoru za…\nIzraelski avioprevoznik Israir Airlines u nedjelju je prvi put direktnim komercijalnim letom povezao Izrael i Maroko, sedam mjeseci…\nBroj umrlih od koronavirusa u Mađarskoj dostigao je crni dnevni rekord od 65 pacijenata u poslednja 24 časa,…\nPiše: Mike Eckel Znojavo, preplanulo, prašnjavo lice, povlačeći dim iz cigarete negde posle tri četvrtine 105-minutnog filma, sa…


► Gojković: Ključni problemi osoba sa invaliditetom isključenost iz društva i\nOna je, povodom obeležavanja Međunarodnog dana osoba sa invaliditetom 3. decembra, pod sloganom "Pristupačna budućnost" u Skupštiini Srbije pozvala osobe sa invaliditetom da "zajednički rade do pune uključenosti u društvenu zajednicu".\n"U osobama sa invaliditetom treba da gledamo jednako posvećene građane koji mogu da daju svoj doprinos razvoju društva", rekla je Gojković.\nMinistar za rad, zapošljavanje boračka i socijalna pitanja Zoran Đorđević rekao je da je položaj osoba sa invaliditetom u poslednje tri godine, od kada je na položaju ministra, dosta unapređen, ali da "to nije dovoljno".\n"Pred nama je dosta izazova i moramo da kroz kontinuirane sastanke sa savezima da utvrdimo šta su potrebe osoba sa invaliditetom da bi se popravio njihov položaj, a sigurno je najveći problem nezaposlenost", rekao je Đorđević i dodao da se "moraju iskoreniti svi oblici diskriminacije osoba sa invaliditetom".\n"Osobe sa invaliditetom se suočavaju sa brojnim preprekama, predrasudama, diskrimacijom, lošim socio-ekonomskim položajem. Trenutno radimo na novoj strategiji za unapređenje položaja osoba sa invaliditetom, ali i dalje moramo raditi na rešavanju svih otvorenih pitanja iz oblasti obrazovanja, zapošljavanja, smanjenja siromaštva, smanjenja diskriminacije", rekla je Jovanović.\nUoči Međunarodnog dana osoba sa invaliditetom danas je u Narodnoj skupštini otvorena izložba pod nazivom "Osobe sa invaliditetom koje su menjale svet" na kojoj su izložene fotografije sa tekstom o životu tih osoba među kojima su Nik Vujičić, Stiven Hoking, Frida Kalo, Rej Čarls i mnogi drugi.


Centralna Spomen-kosturnica se nalazi svega nekoliko metara iza historijske građevine Stare željezničke stanice u Lukavcu, koja već ima status nacionalnog spomenika Bosne i Hercegovine.\nSvečano je otvorena 13. septembra 1962. godine na Dan oslobođenja Lukavca u Drugom svjetskom ratu.\nNa visokom obelisku nalazi se statua žene kao simbol pobjede, rad Dragiše Trifkovića, poznatog vajara iz Tuzle. Za ovu statuu je kod građana Lukavca uvriježeno mišljenje da pripada Mariji Macan, djevojci iz Lukavca, historijskoj ličnosti koja je kao četrnaestogodišnjakinja poginula 3. oktobra 1943. godine prilikom ulaska njemačkih jedinica u Lukavac.\nU Spomen-kosturnici je sahranjeno 125 poginulih boraca iz lukavačkog kraja. Spomenik ima značajnu historijsku, graditeljsku, umjetničku, ambijentalnu i simboličku vrijednost.\nNa ovom dobru spomeničkog naslijeđa 2011. godine su vršeni radovi redovnog održavanja, pri čemu su postavljene nove mermerne ploče na postamentu glavnog spomenika.\nNavedeno dobro je evidentirano od strane Zavoda za zaštitu i korištenje kulturno-historijskog i prirodnog naslijeđa Tuzlanskog kantona u Registru „Kulturno-historijsko i prirodno naslijeđe općine Lukavac“, pod rednim brojem 25. „Spomen kosturnica poginulim učesnicima NOR-a – centralno spomen-obilježje“, kao spomeničko naslijeđe I kategorije.\nJU Zavod za zaštitu i korištenje kulturno-historijskog i prirodnog naslijeđa Tuzlanskog kantona je dao stručnu podršku peticiji UABNOR Lukavac od 04.02.2016. godine, za proglašenje „Centralne Spomen-kosturnice poginulim učesnicima NOR-a u Lukavcu“ nacionalnim spomenikom Bosne i Hercegovine.\nU Srebrenici promovisana osma knjiga edicije "Monumenta Srebrenica"\nPozivamo Vas na promociju osme knjige edicije "Monumenta Srebrenica"\nRevijalnom večeri završen „Praznik sevdalinke“ u Tuzli\nRealizovana stručna ekskurzija „Stećci – muzej na otvorenom“


Gradiska.com - Prijave za božićnice Udruženja ratnih vojnih invalida u toku\nčetvrtak, 19 decembar 2019 11:37\nPrijave za božićnice Udruženja ratnih vojnih invalida u toku\nUdruženje ratnih vojnih invalida grada Gradiška, tradicionalno i ove godine, dodijeliće jednokratnu novčanu pomoć u iznosu od 100 KM za svoje članove povodom božićnih praznika.\nOvu aktivnost Udruženje provodi od 2013. godine.\n„Te godine smo dodijelili za 10, a ove godine ćemo za 40 članova. Jedini uslov je da su osobe članovi našeg Udruženja, a neku vrstu prednosti dajemo ratnim vojnim invalidima koji su u težoj materijalnoj situaciji, iz višečlanih porodica. Takođe, nastojimo da svake godine dodijelimo drugim ljudima“, naveo je Vitomir Misimović, sekretar Udruženja RVI grada Gradiška.\nZainteresovani će se moći prijaviti do 27. decembra, a dodijela božićnica će biti upriličena 3. januara, u prostorijama Udruženja.\n„Članovi Udruženja se samo prijavljuju, a oni koji se prilikom prijave i učlanjuju treba da ponesu ličnu kartu i riješenje o invalidnosti“, objasnio je Misimović.\nKoliko članovima znači jednokratna novčana pomoć u vrijeme praznika posvjedočio je i Zoran Kovačević: „Prošle godine sam dobio jednokratnu novčanu pomoć. Svakom od nas ta pomoć znači mnogo, kako bismo bili u prilici proslaviti Božić i ostale praznike.“\nGradiško Udruženje ratnih vojnih invalida postoji od 2011. godine i danas broji 500 članova. Osim ove, organizuju i druge aktivnosti za članove, poput banjskog liječenja, odlaska na svečani defile u Banjaluku povodom Dana Republike, i druge.\nViše iz kategorije: « Djed Mraz posjetio porodicu Dobrnjac\t„Veče bajki u susret Svetom Nikoli“ »


Vreme je za sankanje! Prolog\nVreme je za sankanje!\nNajnovija animirana avantura za decu, ali i odrasle, “Vreme je za sankanje” u domaće bioskope stiže 23. januara u distribuciji Dexin filma. Naslovnu numeru filma pod nazivom “Najbolji dan” izvode Bojana Radovanović i Katarina Radulović, koje su ujedno i učestvovale u sinhronizaciji filma.\nKoji je krajnji ishod trke i ko će odneti pobedu, saznaj od 23. januara u svim bioskopima!\n'My Big Fat Greek Wedding 2'′ izlazi na proleće 2016.


Postavio: eTrebinje Subota, 02.05.2020. 0\nPredsednica Republike Srpske za priče o navodnom kolapsu zdravstvenog sistema kaže da joj deluje da besposleni nastoje da kritikuju one koji su prezaposleni i da u jednom ovakvom problemu nastoje da leče svoje frustracije\nPredsednica Republike Srpske Željka Cvijanović izjavila je da se epidemiološka situacija u Srpskoj usložnila, ali da će se pratiti trendovi i slušati struka kada je reč o daljim koracima.\n-Pratićemo trendove, ali sigurno da je se situacija usložnila. Sad kad je trebalo da se broj zaraženih smanjuje, on raste već nekoliko prethodnih dana i to jeste zabrinjavajuće. Već smo skoro dva meseca u posebnom režimu i nije bilo očekivano da se to desi. Osim toga, mi smo svih tih sedmica do pre par dana mogli biti sasvim zadovoljni situacijom koja je bila pod kontrolom, ali sad imamo pokazatelje koji nisu ohrabrujući – istakla je predsednicaSrpske za SRNU\nCvijanovićeva je rekla da će, ako bude neophodno, morati ponovo da se pooštre neke mere, iako se krenulo u postepenu relaksaciju.\n– Epidemiolozi nam kažu da do toga dolazi kad se krene sa opuštanjem mera, ali ostaje da se vidi da li je reč o tome ili nešto drugo. U svakom, slučaju, slušaćemo struku kad je reč o narednim koracima – poručila je Cvijanovićeva.\nNa pitanje s čim se može dovesti u vezu neočekivani rast zaraženih u devetoj sedmici epidemije i u čemu se pogrešilo, predsednica Republike je ocenila da ne postoji drugo objašenje osim da je tom pogoršanju doprinelo nedovoljno poštovanje mera.\n-Ili, bolje rečeno, uprkos tome što smo preduzeli sve da se spreči širenje virusa, to se ipak desilo, a ne bi se desilo da nivo kontakata nije bio veći od dozvoljenog. Treba reći da je ogromna većina građana bila na visini zadatka, ali je bilo i onih koji su to ugrozili jer je bilo okupljanja, nepridržavanja distance, bilo je i onih koji nisu nosili zaštitne maske ili su ih nosili kao ukras ispod brade – istakla je Cvijanovićeva.\nOna je konstatovala da kao rezultat takvih ponašanja Republika Srpska danas, dva meseca nakon što je detektovan prvi slučaj zaraze, ima ovakav rast zaraženih i dosta pacijenata u teškom stanju.\n– Najbolje bi bilo da se svako od nas zapita šta je to uradio suprotno propisanim merama u zadnje vreme pa je došlo do rasta zaraženih i obolelihu vreme kad je trebalo da izlazimo iz krize, umesto što krivicu prebacujemo na zdravstveni sektor, a vidim da to neki rade – navela je predsednica Srpske.\nGovoreći o tome da li je eventualno ranije trebalo pooštriti kaznenu politiku i da li bi to pomoglo u suzbijanju širenja virusa, predsednik Srpske je istakla da nikad nije moguće oslanjati se samo na svest pojedinca, te da se zato i propisuju sankcije.\n-K ao što sam rekla i onda kad imate ogromnu većinu onih koji su odgovorni, manji broj neodgovornih to sve može da pokvari. Moguće da nisu svi pravilno postavili prioritete, a prioritet broj jedan je zdravlje pojedinca i zajednice, a tek onda sve druge stvari, uključujući i druženje i okupljanje.\nSad kad vidimo ovo pogoršanje naravno da svi razmišljamo da je kaznenu politiku trebalo pojačati odmah na početku i rigorozno kažnjavati one koji se ne pridržavaju mera. A, opet, da smo to odmah učinili, onda bi ovi razni ‘dušebrižnici’ rekli kako se bez potrebe teroriše narod. Sad vidimo da je bilo potrebe, naglasila je ona.\nNa pitanje da li su mere bile adekvatne i da li postoji odgovarajuća spremnost zdravstvenog sistema s obzirom na tvrdnje pojedinaca da nema dovoljno ni lične zaštitne, ni medicinske opreme, a kritike se upućuju i na račun Univerzitetskog kliničkog centra (UKC), Cvijanovićeva je odgovorila da su mere bile i adekvatne i pravovremene, te naglasila da su zdravstveni radnici odradili ogroman posao i na svojim plećima nose ogroman teret boreći se sa ovim zlom.\n-Uz sve zahtevne poslove koje obavljaju na svojim radnim mestima u ovim vanrednim okolnostima, predano su upozoravali stanovništvo na opasnosti i neumorno objašnjavali šta sme, a šta ne sme da se radi. Ali, ako stanovnici ne poštuju mere, onda nema zdravstvenog sistema na svetu koji može da se izbori u takvoj situaciji, što znači da je odgovornst na svakom pojedincu ponaosob,istakla je predsednica RS.\nŠto se tiče tih priča o navodnom kolapsu sistema, Cvijanovićeva je u intervjuu Srni navela da joj deluje da besposleni nastoje da kritikuju one koji su prezaposleni i da u jednom ovakvom problemu nastoje da leče svoje frustracije umesto da daju doprinos opštem dobru, a u krajnjem slučaju i svojim kolegama.\n-Naravno, ljudi iz UKC su najpozvaniji da govore o funkcionisanju svoje ustanove, ali ono što svaki dobronameran građanin vidi jeste da je upravo na našim zdravstvenim radnicima u UKC najveći teret ove epidemije i da su oni pod najvećim pritiskom. Ne bi tako bilo da su se svi pridržavali propisanih mera.\nA, najmanje što mi, kao građani, možemo da učinimo jeste da tim ljudima koji su na prvoj liniji fronta odamo priznanje na nadljudskim naporima koje čine spasavajući živote drugih, i naravno da im olakšamo time što ćemo raditi ono što nam kažu da treba da radimo, a ne suprotno od toga, poručila je Željka Cvijanović.


Vlada: EU odobrila Srbiji prenamenu 94 miliona evra za borbu protiv pandemije - Centar za evroatlantske studije - CEAS\nObjavio N1 25 mart 2020 .\nKako se navodi, Varheji je napisao da je dao instrukciju svojoj službi da, uz saglasnost Vlade Srbije, oslobodi oko 94 miliona evra iz tekućih projekata i projekata iz IPA sredstava koji do sada nisu realizovani. U ta sredstva spada 15 miliona evra za hitne potrebe iz tekućih programa i ugovora sa Razvojnim programom Ujedinjenih nacija (UNDP) i Kancelarijom Ujedinjenih nacija za projektne usluge (UNOPS), naveo je Varheji i dodao da je sagledana i mogućnost za korišćenje dodatnih gotovo 21 milion evra iz programa za podršku evropskim integracijama.\nVarheji je u pismu ukazao i na mogućnost dodatne podrške tako što bi 57,6 miliona evra namenjenih za realizaciju projekata čije sprovođenje još nije počelo bilo preusmereno na podršku zdravstvenom sistemu i prevazilaženje socioekonomskih posledica pandemije koronavirusa.\nEvropski komesar je informisao Joksimović da je Evropska komisija u kontaktu s medjunarodnim finansijskim institucijama kako bi udruživanjem raspoloživih resursa odgovorili na potrebe privatnog sektora koji trpi velike posledice zbog pandemije, navodi se u saopštenju.\n"Kako sam u ličnom kontaktu sa komesarom, nastavićemo razgovore i predložiti kako da na najbolji način iskoristimo raspoložive resurse, odgovarajući na ključne, egzistencijalne potrebe naših gradjana i privrede", rekla je Joksimović.